open-index/open-wikipedia-markdown huggingface dataset:
നാഷണൽ ഇൻവെസ്റ്റിഗേഷൻ ഏജൻസി

ഇന്ത്യയിലെ തീവ്രവാദവിരുദ്ധ കുറ്റാന്വേഷണ ഏജൻസിയാണ് **ദേശീയ അന്വേഷണ ഏജൻസി** അഥവാ **എൻ.ഐ.എ.** (*National Investigation Agency*). അമേരിക്കയിലെ FBl യെ മാതൃകയാക്കി  2009 ൽ രൂപീകരിച്ച NIA യുടെ പ്രധാന ജോലി രാജ്യത്തിന്റെ സുരക്ഷയെ ബാധിക്കുന്ന തരത്തിലുള്ള  കേസുകൾ പ്രത്യേകിച്ച് ഭീകര പ്രവർത്തനത്തെ കുുറിച്ച് അന്വേഷിക്കലാണ്. തീവ്രവാദത്തിനെതിരെ പ്രവർത്തിക്കുവാൻ പരമ്പരാഗത മാർഗ്ഗം പോരെന്ന തിരിച്ചറിവാണ് ഈ സംഘടനയുടെ പിറവിക്കുപിന്നിൽ.    ഭീകര പ്രവർത്തനം മാത്രമല്ല രാജ്യരക്ഷയ്ക്കു ഭീക്ഷണിയാകുന്ന എല്ലാ കുറ്റകൃത്യവും എൻ.ഐ.എ യ്ക്ക് അന്വേഷിക്കാം. കള്ളനോട്ട്, വിമാനം റാഞ്ചൽ, ആണവോർജ്ജ നിയമത്തിന്റെ ലംഘനം, മയക്കുമരുന്ന് സ്വർണ്ണം എന്നിവയുടെ കള്ളക്കടത്ത്, അന്താരാഷ്ട്ര ഭീകര സംഘങ്ങളിലേക്കുള്ള യുവാക്കളുടെ ചേരൽ, നാശക ശേഷിയുള്ള ആയുധങ്ങളുടെ ഉപയോഗം എന്നിവ എൻ.ഐ.എ യുടെ അധികാരപരിധിയിൽ വരുന്നതാണ്.   കേന്ദ്ര ആഭ്യന്തര മന്ത്രിക്കാണ്  ഇതിൻ്റെ നിയന്ത്രണം. ന്യൂഡൽഹിയാണ് ആസ്ഥാനം.

## സംഘടനയുടെ രൂപവത്കരണം
തീവ്രവാദം അതിരുകടന്ന് മുംബെ ഭീകരാക്രമണത്തിൽ എത്തിയപ്പോളാണ് ഇത്തരം സംഘടനയുടെ ആവശ്യകതയെപ്പറ്റി ഭരണ കർത്താക്കൾ ബോധവാന്മാരായത്. 
ഏതു സംസ്ഥാനത്തുമുണ്ടാകുന്ന ഭീകരാക്രമണങ്ങൾ അതതു സംസ്ഥാനങ്ങളുടെ അനുമതി കൂടാതെ അന്വേഷിക്കാൻ എൻ.ഐ.എ യ്ക്കാകും. 
അമേരിക്കയുടെ എഫ്. ബി. ഐ-നെപ്പോലെയൊരു ഫെഡറൽ അന്വേഷണ ഏജൻസിയായാണ് എൻ.ഐ.എ യെ വിഭാവനം ചെയ്തിരിക്കുന്നത്. ഈ ഏജൻസി രൂപവത്കരിച്ചുള്ള ബില്ലിൽ 2008 ഡിസംബർ 30-നു രാഷ്ട്രപതി ഒപ്പുവെച്ചു. 2009 നിലവിൽ വന്നു. 1975 ബാച്ചിലെ ഐ പി എസ് ഓഫീസർ **രാധാ വിനോദ് രാജുവാണ്** എൻ.ഐ.എ മേധാവി. നിലവിലുള്ള സുരക്ഷാസേനയിൽ നിന്നാണ് എൻ.ഐ.എയിൽ ഇപ്പോൾ നിയമനം നടത്തുന്നത്. സംസ്ഥാനങ്ങളിൽ പോലീസിൽ‍ നിന്നു ഡെപ്യൂട്ടേഷൻ വഴിയും ജീവനക്കാരെ നിയമിക്കും.

## ശ്രദ്ധേയമായ ചെയ്തികൾ
* കോഴിക്കോട് ഇരട്ട സ്ഫോടനത്തിന്റെ അന്വേഷണത്തിലൂടെയും ലഷ്കർ ഇ തോയ്ബ അംഗം എന്നു കരുതുന്ന തടിയന്റവിട നസീറിലൂടെയും എൻ.ഐ.എയുടെ അന്വേഷണം കേരളത്തിൽ എത്തിയിരിക്കുന്നു.

* കേരളത്തിൽ സിമി ക്യാമ്പ് നടത്തിയെന്ന പേരിൽ ആദ്യമായി ഏറ്റെടുത്ത തീവ്രവാദ കേസിൽ  16 പേർ അറസ്റ്റ് ചെയ്യുകയും എന്നാല്‌ അവര്‌ നിരപരാധികളാണെന്ന് പറഞ്ഞ് കേരള ഹൈക്കോടതി വെറുതെ വിടുകയും ചെയ്തു.

* 2020 ജൂണിൽ കേരളത്തിൽ നടന്ന സ്വർണ്ണം കടത്ത് കേസിലെ പ്രതികളെ 2020 ജൂലൈ 12 ന് ദേശീയ അന്വേഷണ വിഭാഗം ബാംഗ്ലൂരിൽ നിന്നും പിടികൂടി.

## വിമർശനങ്ങൾ
സംസ്ഥാനങ്ങളൂടെ വിഷയമായ ക്രമസമാധാനത്തിൽ കേന്ദ്രത്തിന്റെ ഇടപെടൽ കേന്ദ്ര സംസ്ഥാന ബന്ധം വഷളാക്കുമെന്നു വിമർശനമുയർന്നിട്ടുണ്ട്

## ഇതും കാണുക

* സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ (സി.ബി.ഐ.)

## അവലംബം
*മാതൃഭൂമി ഹരിശ്രീ 2009 ഡിസംബർ 26
ഇളമ്പൽ

കേരളത്തിൽ കൊല്ലം ജില്ലയിൽ, വിളക്കുടി ഗ്രാമപഞ്ചായത്തിലെ ഒരു ഗ്രാമമാണ് **ഇളമ്പൽ**. പത്തനാപുരം താലൂക്കിലെ വിളക്കുടി റവന്യൂവില്ലേജിലാണ് ഈ ഗ്രാമം ഉൾപ്പെടുന്നത്. 

നാഷണൽ ഹൈവേ 208 ഇളമ്പൽ വഴിയാണ് കടന്നുപോകുന്നത്. ഇളമ്പൽ നിന്ന് ഹൈവേയിലൂടെ 5 കിലോമീറ്റർ കിഴക്കോട്ട് സഞ്ചരിച്ചാൽ പുനലൂർ പട്ടണത്തിലെത്താം; 13 കിലോമീറ്റർ പടിഞ്ഞാറോട്ട് സഞ്ചരിച്ചാൽ കൊട്ടാരക്കര പട്ടണത്തിലും. രാഷ്ട്രീയഭൂപടമനുസരിച്ച് പത്തനാപുരം നിയമസഭാ മണ്ഡലത്തിലും മാവേലിക്കര ലോക്സഭാമണ്ഡലത്തിലുമാണ് ഈ ഗ്രാമം ഉൾപ്പെടുന്നത്. വിവിധ മതവിഭാഗത്തിൽപ്പെടുന്ന ജനങ്ങൾ സൗഹൃദത്തോടെ സഹകരിച്ച് ജീവിക്കുന്നു. ഇളമ്പൽ ശ്രീമഹാദേവക്ഷേത്രം, നിരവധി ക്രിസ്ത്യൻ, മുസ്ലീം പള്ളികൾ ഇവ നാടിനെ അലങ്കരിക്കുന്നു.

ഇളമ്പൽ പ്രദേശത്തിൻറെ പ്രധാന പ്രത്യേകത ഇവിടെയുള്ള ഇലഞ്ഞിമരങ്ങളും, ആൽമരങ്ങളുമാണ്. ക്ഷേത്രമുറ്റത്ത്, ക്ഷേത്രകവാടത്തിനു മുന്നിൽ ഹൈവേ റോഡിനു വശത്ത്, ഇതിനു 50 മീറ്റർ മാറി നരിക്കൽ റോഡിൽ ഇങ്ങനെ നിരവധി. ഈ വൻവൃക്ഷങ്ങൾ പ്രദേശത്തിൻറെ അന്തരീക്ഷം വളരെ പരിശുദ്ധമായി സൂക്ഷിച്ചുവരുന്നു. നാട്ടിൽ  ശുദ്ധവായു ലഭ്യമാക്കുന്നതിൽ ഇവ ഗണ്യമായ പങ്ക് വഹിക്കുന്നു...
ആമാടപ്പെട്ടി

ആഭരണങ്ങൾ സൂക്ഷിക്കാൻ ഉപയോഗിക്കുന്ന ഒരു പെട്ടിയാണ് **ആമാടപ്പെട്ടി**. ഫ്രഞ്ചുകാർ കൊണ്ടുവന്ന ഒരുതരം പൊൻനാണയമാണ്‌ 'ആമാട' എന്ന പേരിലറിയപ്പെട്ട വിൽക്കാശ്. ഇത് സൂക്ഷിക്കുന്ന പെട്ടിയായിരുന്നു ആമാടപ്പെട്ടി. ഈ നാണയപ്പെട്ടി പിൽക്കാലത്ത് ആഭരണപ്പെട്ടിയായി മാറിയത്. മറ്റ് ആഭരണങ്ങൾ ഇല്ലാത്തവർ ആമാടയെന്ന ഈ പൊൻനാണയങ്ങളെ ചരടിൽ കോർത്ത് ആഭരണമായി ഉപയോഗിക്കാറുണ്ടായിരുന്നു. അങ്ങനെ നാണയപ്പെട്ടിയായിരുന്ന ആമാടപ്പെട്ടി ആഭരണപ്പെട്ടികൂടിയായി മാറി. പിന്നീട് ഈ നാണയം പ്രചാരത്തിലില്ലാതായപ്പോൾ ഈ പെട്ടി ആഭരണം സൂക്ഷിക്കാൻ മാത്രം ഉപയോഗിച്ചു. അങ്ങനെ അത്തരം ആഭരണപ്പെട്ടിയ്ക്ക് ആമാടപ്പെട്ടി എന്ന പേരുവന്നു
## ചിത്രശാല

File:Aamadapetti.JPG |ആമാടപ്പെട്ടി
File:Aamadapetti_2.JPG |ആമാടപ്പെട്ടി
File:Aamadapetti_1.JPG|ആമാടപ്പെട്ടി
ഇന്റർനെറ്റ് പ്രോട്ടോക്കോൾ

ടി.സി.പി./ഐ.പി. മാതൃക ഉപയോഗപ്പെടുത്തുന്ന ഒരു ഇന്റർനെറ്റ്വർക്കിൽ ഡാറ്റാ കൈമാറ്റം ചെയ്യുന്നതിനു വേണ്ടി ഉപയോഗിക്കപ്പെടുന്ന ഒരു പ്രോട്ടോക്കോൾ ആണ്‌ **ഇന്റർ നെറ്റ്പ്രോട്ടോക്കോൾ** അഥവാ **ഐ.പി.**

ഇന്റർനെറ്റ് പ്രോട്ടോക്കോൾ സ്യൂട്ടിലെ ഇന്റർനെറ്റ് പാളിയിലെ പ്രാഥമിക പ്രോട്ടോക്കോൾ ആണ്‌ ഐ.പി., സ്രോതസ്സിൽ നിന്നും ലക്ഷ്യത്തിലേക്ക് അവയുടെ വിലാസങ്ങളനുസരിച്ച് വ്യത്യസ്ത പ്രോട്ടോക്കോൾ ഡാറ്റാഗ്രാമുകൾ അഥവാ പാക്കറ്റുകളെ എത്തിക്കുക എന്നതാണ്‌ ഇതിന്റെ ധർമ്മം. ഇതിനു വേണ്ടി വിലാസങ്ങൾ നൽകുന്ന രീതികളെയും, ഡാറ്റാഗ്രാമിന്റെ ഘടനയും ഇന്റർനെറ്റ് പ്രോട്ടോക്കോൾ നിർവ്വചിക്കുന്നു. വിലാസങ്ങൾക്ക് രണ്ട് രീതിയിലുള്ള ഘടനകൾ ഇപ്പോൾ നിലവിലുണ്ട് ഇന്റെർനെറ്റ് പ്രോട്ടോക്കോൾ പതിപ്പ് 4 (IPv4) ഉം ഇന്റേർനെറ്റ് പ്രോട്ടോക്കോൾ പതിപ്പ് 6 (IPv6) ഉം, എങ്കിലും ആദ്യ പതിപ്പായ IPv4 തന്നെയാണ്‌ ഇപ്പോഴും ഇന്റർനെറ്റിൽ കൂടുതൽ ഉപയോഗിക്കപ്പെടുന്നത്.

1974-ൽ വിന്റ് സെർഫും ബോബ് കാനും അവതരിപ്പിച്ച യഥാർത്ഥ ട്രാൻസ്മിഷൻ കൺട്രോൾ പ്രോഗ്രാമിലെ കണക്ഷനില്ലാത്ത ഡാറ്റാഗ്രാം സേവനമായിരുന്നു ഐപി, ഇത് ട്രാൻസ്മിഷൻ കൺട്രോൾ പ്രോട്ടോക്കോളിന് (TCP) അടിസ്ഥാനമായ ഒരു കണക്ഷൻ-ഓറിയന്റഡ് സേവനമാണ്. അതിനാൽ ഇന്റർനെറ്റ് പ്രോട്ടോക്കോൾ സ്യൂട്ടിനെ പലപ്പോഴും ടിസിപി/ഐപി എന്ന് വിളിക്കുന്നു.

ഐപിയുടെ ആദ്യ പ്രധാന പതിപ്പ്, ഇന്റർനെറ്റ് പ്രോട്ടോക്കോൾ പതിപ്പ് 4 (IPv4), ഇന്റർനെറ്റിന്റെ പ്രബലമായ പ്രോട്ടോക്കോൾ ആണ്. അതിന്റെ പിൻഗാമിയാണ് ഇന്റർനെറ്റ് പ്രോട്ടോക്കോൾ പതിപ്പ് 6 (IPv6), 2006 മുതൽ ഇന്റർനെറ്റിൽ വിന്യാസം വർധിച്ചുവരികയാണ്.
## പ്രവർത്തനം
ഓരോ ഡാറ്റാഗാമിനും രണ്ട് ഘടകങ്ങളുണ്ട്: തലക്കെട്ടും പേലോഡും. ഐപി ഹെഡ്ഡറിൽ സോഴ്സ് ഐപി വിലാസം, ഉദ്ദിഷ്ട ഐപി വിലാസം, ഡാറ്റ മെമ്മറി എന്നിവ ലഭ്യമാക്കുന്നതിന് ആവശ്യമായ മറ്റ് മെറ്റാഡാറ്റയും ഉൾപ്പെടുന്നു. കൈമാറ്റം ചെയ്യുന്ന ഡാറ്റ പേലോഡ് ആണ്. ഒരു ഹെഡ്ഡറിൽ ഒരു പാക്കറ്റിന്റെ ഡാറ്റ പേലോഡ് നെസ്റ്റുചെയ്യുന്ന ഈ രീതിയെ എൻക്യാപസുലേഷന്  എന്നു പറയുന്നു.

ഇന്റർഫെയിസുകൾ ഹോസ്റ്റുചെയ്യുന്നതിനായി ഐപി വിലാസങ്ങളും അതുപോലുള്ള പരാമീറ്ററുകളും ഐപി അഡ്രസ്സിങ് നൽകുന്നു. നെറ്റ്‌വർക്ക്  പ്രീഫിക്സുകളുടെ പേര് ഉൾപ്പെടുന്ന സബ്നെറ്റ് വർക്കുകൾ  ആയി വിലാസം വിഭജിച്ചിരിക്കുന്നു. എല്ലാ നെറ്റ്‌വർക്കുകളും, റൌട്ടറുകളും IP റൂട്ടിംഗ് നടപ്പിലാക്കുന്നു, അതിന്റെ പ്രധാന പ്രവർത്തനം നെറ്റ്‌വർക്ക്  അതിരുകൾക്കുള്ളിൽ പാക്കറ്റുകൾ എത്തിക്കുന്നതിനുള്ളതാണ്. നെറ്റ്‌വർക്കിന്റെ ടോപ്പോളജിക്ക് ആവശ്യമുള്ളപ്പോൾ, ആന്തരിക ഗേറ്റ് വെയ്   പ്രോട്ടോക്കോളുകൾ (interior gateway protocols) അല്ലെങ്കിൽ ബാഹ്യ ഗേറ്റ് വെയ്   പ്രോട്ടോകോളുകൾ (exterior gateway protocols) പ്രത്യേകമായി രൂപകൽപ്പന ചെയ്ത റൂട്ടിംഗ് പ്രോട്ടോകോളുകൾ വഴി പരസ്പരം ആശയവിനിമയം നടത്തുന്നു.

## അവലംബം
വർഗ്ഗം:ടെലിക്കമ്യൂണിക്കേഷൻ പ്രോട്ടോക്കോളുകൾ
മതികെട്ടാൻ ചോല ദേശീയോദ്യാനം

ഇടുക്കി ജില്ലയിലെ  ഉടുമ്പൻചോല താലൂക്കിലെ പൂപ്പാറ വില്ലേജിൽപ്പെട്ട 12.817 ചതുരശ്ര കിലോമീറ്റർ പ്രദേശം ഉൾപ്പെട്ടതാണ്‌ മതികെട്ടാൻ ചോല ദേശീയോദ്യാനം. 2003 നവംബർ 21 നാണ്‌ ഈ പ്രദേശം ദേശിയോദ്യാനമായി പ്രഖ്യാപിക്കപ്പെട്ടത്. 1897 ൽ തന്നെ തിരുവിതാം കൂർ സർക്കാർ ഈ പ്രദേശത്തെ റിസർവ്വ് വനമായി പ്രഖ്യാപിച്ചിരുന്നു. അത്യപൂർവ്വമായ ചോലപ്പുൽമേട് ആവാസവ്യവസ്ഥ മതികെട്ടാൻ ചോലയുടെ പ്രത്യേകതയാണ്‌.

## അവലംബം

## ഇതും കൂടി കാണുക
* കേരള വനം വകുപ്പ്

വർഗ്ഗം:കേരളത്തിലെ ദേശീയോദ്യാനങ്ങൾ
വർഗ്ഗം:ഇടുക്കി ജില്ലയിലെ ഗ്രാമങ്ങൾ
പുന്നല

കൊല്ലം ജില്ലയിൽ പത്തനാപുരത്തിന് 7 കിലോമീറ്റർ അകലെ സ്ഥിതി ചെയ്യുന്ന ഒരു ഗ്രാമമാണ് **പുന്നല**. പുന്നലയിൽ ഒരു ഗവർണ്മെൻ ഹയർ സെക്കന്ററി സ്കൂൾ പ്രവർത്തിക്കുന്നുണ്ട്. ഇത് പത്തനാപുരം താലൂക്കിൽ പെടുന്ന ഗ്രാമമാണ്. നിയമസഭാമണ്ഡലവും പത്തനാപുരം തന്നെയാണ്. ഈ ഗ്രാമം മാവേലിക്കര ലോകസഭാമണ്ഡലത്തിന്റെ കീഴിലാണ് വരുന്നത്. പത്തനാപുരം, പുനലൂർ എന്നിവിടങ്ങളിൽ നിന്ന് 8 കിലോമീറ്റർ അകലെയും ചാച്ചിപുന്നയിൽ നിന്ന് ഒരു കിലോമീറ്റർ അകലെയുമാണ് പുന്നല സ്ഥിതി ചെയ്യുന്നത്. പത്തനാപുരം താലൂക്ക്, പത്തനാപുരം നിയമസഭാ മണ്ഡലം, മാവേലിക്കര പാർലമെന്റ് മണ്ഡലം എന്നിവിടങ്ങളിലാണ് ഇത്. പത്തനാപുരം ബ്ലോക്ക് പഞ്ചായത്തിൻറെയും കൊല്ലം ജില്ലാ പഞ്ചായത്തിൻറെയും ഭാഗമാണ് പുന്നല.

## ചരിത്രം
പരിഷ്‌കൃതരായ ആളുകൾ ഈ സ്ഥലത്ത് താമസിച്ചിരുന്നതായി പറയപ്പെടുന്നു. പക്ഷേ ആക്രമണത്തിന്റെ ഫലമായി വാസസ്ഥലം പൊളിച്ചുമാറ്റി. ഇപ്പോൾ കേരള സ്റ്റേറ്റ് ഫാർമിംഗ് കോർപ്പറേഷന്റെ കീഴിലുള്ള കുമാരാംകുഡിയിലായിരുന്നു കുടിയേറ്റപ്രദേശം. പഴയ ക്ഷേത്രത്തിന്റെ അവശിഷ്ടങ്ങൾ അവിടെ കാണാം.
## ഭൂമിശാസ്ത്രം
9.08264 ° N 76.914 at E ആണ് പുന്നാല സ്ഥിതി ചെയ്യുന്നത്. 69.1&nbsp;km2 വിസ്തൃതിയുള്ളതാണ് ഈ ഗ്രാമം.
## ജനസംഖ്യ
2011 ലെ സെൻസസ് പ്രകാരം പുന്നലയിലെ ജനസംഖ്യ 12,104 ആണ്. മൊത്തം ജനസംഖ്യയിൽ 5,802 പുരുഷന്മാരും 6,302 സ്ത്രീകളും - ലിംഗാനുപാതം 1000 പുരുഷന്മാർക്ക് 1086 സ്ത്രീകൾ ആണ്. 1,167 കുട്ടികൾ 0–6 വയസ്സിനിടയിലുള്ളവരാണ്, അതിൽ 641 ആൺകുട്ടികളും 522 പെൺകുട്ടികളുമാണ് -  ലിംഗാനുപാതം 1000 പുരുഷന്മാർക്ക് 841 സ്ത്രീകൾ. ശരാശരി സാക്ഷരതാ നിരക്ക് 83.03% ആണ്, അതിൽ 83.45% പുരുഷന്മാരും 82.64% സ്ത്രീകളും 2,054 നിരക്ഷരരുമാണ്.

## ഗതാഗതം
കെ‌എസ്‌ആർ‌ടി‌സിയുടെ ബസ് സർവീസുകളും സ്വകാര്യ ഗതാഗത സേവനങ്ങളും വഴി ഈ പ്രദേശം സംസ്ഥാനത്തിന്റെ മറ്റ് ഭാഗങ്ങളുമായി നന്നായി ബന്ധപ്പെട്ടിരിക്കുന്നു. ഇപ്പോഴും മിക്കസ്ഥലങ്ങളിലും ഗതാഗത സൗകര്യം മോശമാണ്. പുനലൂർ റെയിൽ‌വേ സ്റ്റേഷൻ, അവനേശ്വരം റെയിൽ‌വേ സ്റ്റേഷൻ എന്നിവയാണ് ഏറ്റവും അടുത്തുള്ള റെയിൽ‌വേ സ്റ്റേഷനുകൾ.
## രാഷ്ട്രീയം
മാവേലിക്കര ലോക്സഭാ മണ്ഡലത്തിന്റെ ഭാഗമാണ് പുന്നല ഗ്രാമം. 2014 ലെ ഇന്ത്യൻ പൊതുതെരഞ്ഞെടുപ്പിൽ വിജയിച്ച പാർലമെന്റ് അംഗമാണ് കൊടിക്കുന്നിൽ സുരേഷ്. പത്താനപുരം നിയമസഭാ മണ്ഡലമാണ്. നടൻ രാഷ്ട്രീയക്കാരനായ കെ. ബി. ഗണേഷ് കുമാറാണ് പത്തനാപുരത്ത് നിന്നുള്ള ഇപ്പോഴത്തെ എം എൽ എ. യുഡിഎഫ് സർക്കാരിനു കീഴിൽ വനം, കായിക, സിനിമ മന്ത്രിയായിരുന്നു.

നിരവധി രാഷ്ട്രീയ പാർട്ടികൾ ഗ്രാമത്തിൽ പ്രവർത്തിക്കുന്നുണ്ട്.

#      ഇന്ത്യൻ നാഷണൽ കോൺഗ്രസ്
#      കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)
#      കമ്മ്യൂണിസ്റ്റ് പാർട്ടി ഓഫ് ഇന്ത്യ
#      ഭാരതീയ ജനത പാർട്ടി
#      ഇന്ത്യൻ യൂണിയൻ മുസ്ലീം ലീഗ്
#      കേരള കോംഗ്രീസ് (എം) തുടങ്ങിയവ അവയിൽ ചിലതാണ്. വിവിധ സാമുദായിക, മതസംഘടനകളും ഈ മേഖലയിൽ പ്രവർത്തിക്കുന്നുണ്ട്.
## സർക്കാർ സ്ഥാപനങ്ങൾ
# സർക്കാർ ഹയർ സെക്കൻഡറി സ്കൂൾ പുന്നല .
# സർക്കാർ ഹോമിയോ ഡിസ്പെൻസറി, ചാച്ചിപ്പുന്ന.
# ടെലിഫോൺ എക്സ്ചേഞ്ച്, പുന്നല .
# പോസ്റ്റ് ഓഫീസ്, പുന്നല 
# വില്ലേജ് ഓഫീസ്, പുന്നല .
## അവലംബം
ആനമുടിച്ചോല ദേശിയോദ്യാനം

ലഘുചിത്രം|ഫേൺ മരം(Tree fern)

ഇന്ത്യയിലെ ഒരു ദേശീയോദ്യാനമാണ് **ആന**.  ഇടുക്കി ജില്ലയിലെ ദേവികുളം താലൂക്കിലെ മറയൂർ വില്ലേജിലാണ്‌ ആനമുടിച്ചോല ദേശീയോദ്യാനം സ്ഥിതി ചെയ്യുന്നത്. 2004-ലാണ്‌ ആനമുടിച്ചോല ദേശീയോദ്യാനമായി തിരഞ്ഞെടുക്കപ്പെട്ടത്. 7.5 ചതുരശ്ര കിലോമീറ്ററാണ്‌ വിസ്തീർണ്ണം.

ഇടുക്കി ജില്ലയിലെ പടിഞ്ഞാറൻ ചുരങ്ങളോട് ചേർന്നാണ് ഈ  സംരക്ഷിത കേന്ദ്രം സ്ഥിതി ചെയ്യുന്നത്. 7.5 ചതുരശ്ര കീലോമീറ്റർ ചുറ്റളവിൽ പരന്നുകിടക്കുന്ന ഈ സ്ഥലം  മന്നവൻ ചോല, ഇടിവര ചോല, പുല്ലരടി ചോല  എന്നിവ അടങ്ങുന്നതാ‍ണ്. 2003 നവംബർ 21 നാണ് ഇത് ദേശീയോദ്യാനമാക്കാനുള്ള ആദ്യ നിർദ്ദേശം വന്നത്.

കേരള വനംവകുപ്പിന്റെ കീഴിലെ മൂന്നാർ ഡിവിഷനാണ് ഇതിന്റെ മേൽനോട്ടത്തിന്റെ ചുമതല. ഇതിന്റെ അടുത്ത് തന്നെ സ്ഥിതി ചെയ്യുന്ന മതികെട്ടാൻ ചോല, ഇരവികുളം ദേശീയോദ്യാനം, പാമ്പാടും ചോല, ചിന്നാർ വന്യജീവി സംരക്ഷണകേന്ദ്രം ,  കുറിഞ്ഞിമല സംരക്ഷണകേന്ദ്രം എന്നിവയുടെ സംരക്ഷണ ചുമതലയും ഈ ഡിവിഷനാണ്.
## ഭൂമിശാസ്ത്രം
മന്നവൻ ഷോല, പുല്ലരടി ഷോല, ഇടിവര ഷോല എന്നീ മൂന്ന് ഷോലവനങ്ങൾ ഉൾപ്പെടുത്തി  ഈ പുതിയ പാർക്കിന്റെ കരട് വിജ്ഞാപനം 2003 നവംബർ 21-ന്  പുറത്തിറങ്ങി.കൊട്ടാക്കമ്പൂർ,കാന്തല്ലൂർ വില്ലേജുകളിൽ ഉൾപ്പെട്ട ഈ  ഷോലവനങ്ങൾ വട്ടവട ,കാന്തല്ലൂർ ഗ്രാമപഞ്ചായത്തുകളുടെ ഭാഗമാണ്.ഈ ദേശീയോദ്യാനം ചിന്നാർ വന്യജീവി  സങ്കേതം, പാമ്പാടുംചോല നാഷണൽ പാർക്ക്  എന്നിവയുമായി അതിർത്തി പങ്കിടുന്നുണ്ട്. 
  
ലോകത്തിൽത്തന്നെ അപൂർവ്വമായ ട്രീ ഫേൺ (Tree fern,Cyathea crinite), എന്ന  സസ്യവും ഇവിടെ വളരുന്നുണ്ട്.ഈ സസ്യത്തിന്റെ സാന്നിദ്ധ്യമാണ് സംസ്ഥാനത്തെ വളരെ ചെറിയൊരു പ്രദേശം ദേശീയോദ്യാനമായി പ്രഖ്യാപിക്കുവാനിടയായത്.

പശ്ചിമഘട്ടം, ആനമല സബ് ക്ലസ്റ്റർ, ഇരവികുളം ദേശീയ ഉദ്യാനം  എന്നിവ ലോക പൈതൃക സ്ഥലമായി തിരഞ്ഞെടുക്കുന്നതിന് യുനെസ്കോ വേൾഡ് ഹെറിറ്റേജ് കമ്മിറ്റിയുടെ പരിഗണനയിലാണ്. 
## ഇതുംകൂടി കാണുക
* കേരള വനം വകുപ്പ്

## അവലംബം
* മാതൃഭൂമി ഹരിശ്രീ 2009 സെപ്റ്റംബർ 19

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ ദേശീയോദ്യാനങ്ങൾ
2009-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
യൂഫ്രട്ടീസ്

തെക്കുപടിഞ്ഞാറൻ ഏഷ്യയിലെ ഏറ്റവും നീളം കൂടിയതും ചരിത്രപരമായി പ്രമുഖസ്ഥാനമലങ്കരിക്കുന്ന നദികളിൽ ഒന്നുമാണ്‌ **യൂഫ്രട്ടീസ്**. ടൈഗ്രീസിനോടൊപ്പം യൂഫ്രട്ടീസും ചേർന്നാണ്‌ മൊസൊപ്പൊട്ടോമിയയെ നിർ‌വചിച്ചത്. തൗറൂസ് മലനിരകളിൽ നിന്ന് ഉത്ഭവിക്കുന്ന യൂഫ്രട്ടീസ് സിറിയയിലൂടെ ഒഴുകി ഇന്നത്തെ ഇറാഖിലെ ബസ്രക്ക് വടക്കുള്ള അൽ-ഖുർന എന്ന സ്ഥലത്ത് ടൈഗ്രീസിൽ പതിക്കുന്നു. തുടർന്ന് ഷാത്തുൽ അറബ് എന്നറിയപ്പെടുന്ന നദി ഒടുവിൽ പേർഷ്യൻ ഉൾക്കടലിൽ ചെന്ന് ചേരുന്നു.

## പേര്‌
യൂഫ്രട്ടീസിന്റെ ആധുനിക നാമം സുമേറിയൻ, അക്കാഡിയൻ നാമങ്ങളായ യഥാക്രമം ബുറാനുൻ,പു-റത്-തു എന്നിവയിൽ നിന്ന് ഉത്ഭവിച്ചതായിരിക്കാം. ഫലഭൂയിഷ്ഠമായ എന്നർഥം വരുന്ന ഗ്രീക്ക് പദം ഫ്രാറ്റ എന്നതിന്റെ രൂപമാണ്‌ യൂഫ്രട്ടീസ് എന്ന പേര്‌. അതേസമയം യൂഫ്രട്ടീസ് പദത്തിന്റെ ഒടുവിലെ ഭാഗം "വഹിക്കുന്നതിന്‌" എന്നർഥം വരുന്ന പേർഷ്യനിലെ ഫെറാറ്റ് എന്നതിൽ നിന്നോ ഗ്രീക്കിലെ ഫെറൊ എന്നതിൽ നിന്നോ വന്നതാവാം എന്നും അഭിപ്രായമുണ്ട്.

## ഭൂമിശാസ്ത്രം
മുറാത്ത് സു വിന്റെയും കാര സു വിന്റെയും മദ്ധ്യത്തിൽ നിന്നാണ്‌ യൂഫ്രട്ടീസ് ഉത്ഭവിക്കുന്നത്. ഉത്ഭവസ്ഥാനത്തു നിന്ന് അതു വന്നു ചേരുന്ന ഷാത്തുൽ അറബ് വരെയുള്ള യൂഫ്രട്ടീസിന്റെ നീളം 2289 കിലോമിറ്ററാണെന്ന് കണക്കാക്കിയിട്ടുണ്ട്. മുന്ന് രാജ്യങ്ങളിലൂടെ ഈ നദി ഒഴുകുന്നു. തുർക്കി,സിറിയ,ഇറാഖ് എന്നിവയാണവ. തുർക്കിയിലുള്ള ഈ നദിയുടെ നീളം ഏകദേശം 526 കിലോമീറ്റർ വരും. സിറിയയിലും ഇറാഖിലും ഇതിന്റെ നീളം യഥാക്രമം 604 കിലോമീറ്ററും 1159 കിലോമീറ്ററും ആണ്‌.

## ചരിത്രം
ക്രിസ്തുവിനു മുമ്പ് നാലാം നൂറ്റാണ്ടിലെ സുമേറിയൻ നാഗരികത പുഷ്കലമായത് യൂഫ്രട്ടീസ് നദി കാരണമാണ്‌. നിരവധി സുപ്രധാന നഗരങ്ങൾ ഈ നദീതീരത്ത് നിലകൊണ്ടിരുന്നു. മാരി, സിപ്പാർ, നിപ്പൂർ, ഷ്രുപ്പാക്, ഉറുക്, ഉർ, എരിഡ് എന്നിവ അവയിൽ പെടുന്നു. ഈ നദീതാഴ്‌വരയാണ്‌ പിന്നീട് ബാബിലോണിയൻ, അസ്സീറിയൻ ചക്രവർത്തിമാരുടെ ഹൃദയഭൂമിയെ നിർണ്ണയിച്ചത്. നിരവധി നൂറ്റാണ്ടുകളായി പേർഷ്യൻ സാമ്രാജ്യത്തിന്റെ പശ്ചിമ മേഖലയേയും ഫലപ്രഥമായ ഈജിപ്ഷ്യൻ, റോമൻ നിയന്ത്രണത്തിന്റെ പൂർ‌വ്വ പരിധിയേയും നിശ്ചയിച്ചത് യൂഫ്രട്ടീസായിരുന്നു. ഇമാം ഹുസൈൻ രക്തസാക്ഷിത്വം വരിച്ച കർബല യുദ്ധം നടന്നതും യൂഫ്രട്ടീസ് നദീതീരത്തായിരുന്നു.

## അവലംബം

വർഗ്ഗം:ഏഷ്യയിലെ നദികൾ
ഷൈബാനി രാജവംശം

പതിനാറ്, പതിനേഴ് നൂറ്റാണ്ടുകളിൽ ട്രാൻസോക്ഷ്യാനയിലെ ബുഖാറ ഖാനേറ്റിലും (1505-1598) ഖ്വാറസം ഖാനേറ്റിലും (1511-1695) സിബിർ ഖാനേറ്റിലും (1563-1598) ഭരണം നടത്തിയിരുന്ന ഉസ്‌ബെക് രാജവംശമാണ് **ഷിബാനി** അഥവാ **ഷായ്‌ബാനി രാജവംശം**. തിമൂറി സാമ്രാജ്യത്തെ നിഷ്പ്രഭമാക്കിയാണ് ഷിബാനികൾ ട്രാൻസോക്ഷ്യാനയിൽ അധികാരമുറപ്പിച്ചത്. ചെങ്കിസ് ഖാന്റെ പൗത്രനായ ഷായ്‌ബാൻ അഥവാ ഷിബാന്റെ പരമ്പരയിൽപ്പെടുന്നവരാണ് ഷിബാനികൾ. 
## ചരിത്രം

1428 മുതൽ 1468 വരെ ഷിബാനികളുടെ നേതാവായിരുന്ന അബുൾ-ഖായ്‌ർ ഖാൻ, വിഘടിച്ചു നിന്നിരുന്ന ഉസ്ബെക് വംശങ്ങളെ ഒരുമിപ്പിച്ച് ആദ്യം ട്യൂമെൻ നഗരത്തിനും  തുറ നദിക്കും അടുത്തുള്ള പ്രദേശങ്ങളിൽ (ഇന്ന് റഷ്യയിൽ കസാഖ്സ്താനു വടക്ക്) ആധിപത്യം സ്ഥാപിക്കുകയും തുടർന്ന് അധികാരം സിർ ദര്യ പ്രദേശത്തേക്ക് വ്യാപിപ്പിക്കുകയും ചെയ്തു. 1430/31-ൽ അബുൽ ഖായ്‌ർ, അറാളിന് തെക്കുള്ള ഖോറെസ്മിയ പിടിച്ചടക്കി. തുട്ര്ന്നുള്ള വർഷങ്ങളിൽ തെക്കുള്ള തിമൂറി പ്രദേശങ്ങളിലേക്ക് ഇവർ ആക്രമണങ്ങൾ അഴിച്ചുവിട്ടു. 

പതിനഞ്ചാം നൂറ്റാണ്ടോടെ ഷിബാനികളുടെ ഒരു ശാഖ തെക്കോട്ട് ട്രാൻസോക്ഷ്യാനയിലെത്തുകയും തിമൂറികളെ തുരത്തി അധികാരം സ്ഥാപിക്കുകയും ചെയ്തു. അബുൾ-ഖായ്‌ർ ഖാന്റെ പൗത്രനും 1500 മുതൽ 1510 വരെ ഭരണത്തിലിരുന്ന മുഹമ്മദ് ഷായ്‌ബനി ഖാന്റെ പേരിൽ നിന്നാണ് ഈ രാജവംശത്തിന് ഷിബാനി/ഷയ്‌ബാനി രാജവംശം എന്ന പേര് വന്നത്. (ഷൈബാനി ഖാൻ എന്ന പേരിൽ മാത്രമായാണ് മുഹമ്മദ് ഷൈബാനി ഖാൻ പിൽക്കാലത്ത് അറിയപ്പെടുന്നത്).  ഇദ്ദേഹം തിമൂറികളിൽ നിന്ന് സമർഖണ്ഡ്, ഹെറാത്ത്, ബുഖാറ തുടങ്ങിയ നഗരങ്ങളുടെ നിയന്ത്രണം കൈയടക്കുകയും ട്രാൻസോക്ഷ്യാന പൂർണ്ണമായും കൈപ്പിടിയിലാക്കുകയും ഷൈബാനി സാമ്രാജ്യത്തിന് തുടക്കം കുറിക്കുകയും ചെയ്തു. 

1504-ൽ കുറേ കിഴക്കുള്ള ഫർഘാന ഷൈബാനികളുടെ നിയന്ത്രണത്തിലായി. തിമൂറികളുടെ പിൻഗാമിയും മുഗൾവംശസ്ഥാപകനുമായ ബാബറെയാണ് ഷൈബാനികൾ ഇവിടെ പരാജയപ്പെടുത്തിയത്. ഇതിനെത്തുടർന്ന് തെക്കോട്ടു നീങ്ങിയ ഇവർ അമു ദര്യ കടന്ന് ഇറാനിയൻ പീഠഭൂമിയിലേക്കെത്തി. 1507-ൽ ഹെറാത്ത് ഉസ്ബെക്കുകളുടെ നിയന്ത്രണത്തിലായി. എന്നാൽ മുൻ‌കാല അധിനിവേശങ്ങൾ പോലെ നഗരം കൊള്ളയടിച്ച് നശിപ്പിക്കാൻ ഷൈബാനികൾ ശ്രമിച്ചില്ല. ഇവരുടെ സമീപനം വളരെ മാന്യമായിരുന്നു. മുൻ ഹെറാത്തി ഉദ്യോഗസ്ഥരെ തത്സ്ഥാനത്തുതന്നെ നിയമിച്ച് ജനജീവിതം സാധാരണഗതിയിൽ തുടരാൻ അനുവദിക്കുകയും നഗരവാസികളിൽ നിന്നും കരം മാത്രം പിരിക്കുകയും ചെയ്തു. ഷൈബാനികളുടെ മാതൃകാപരമായ ഈ പെരുമാറ്റം, മറ്റു പല നഗരങ്ങളേയ്യും ഹെറാത്തിന്റെ വഴിക്ക് ഉസ്ബെക്കുകൾക്ക് കീഴ്പ്പെടാൻ പേരണ നൽകി. അങ്ങനെ ഉസ്ബെക് സാമ്രാജ്യം ഇറാനിലേക്ക് വിജയകരമായി പ്രവേശിച്ചു.

എന്നാൽ ഉസ്ബെക്കുകളുടെ ഈ മുന്നേറ്റം സഫവി സാമ്രാജ്യത്തിന്റെ സ്ഥാപകനായിരുന്ന ഷാ ഇസ്മാ ഈൽ ഒന്നാമൻ തടഞ്ഞു. 1510-ൽ മാർവിനടുത്തുവച്ചു നടന്ന ഒരു യുദ്ധത്തിൽ ഇദ്ദേഹം, ഷായ്ബാനി ഖാനെ പരാജയപ്പെടുത്തി, ഉസ്ബെക്കുകളെ ട്രാൻസോക്ഷ്യാനയിലേക്ക് തുരത്തുകയും ഹെറാത്ത് സഫവികൾ കൈയടക്കുകയും ചെയ്തു. ഈ യുദ്ധത്തിൽ മുഹമ്മദ് ഷൈബാനി ഖാൻ മരണമടഞ്ഞു. 

1511-ൽ ഉസ്ബെക്കുകളും സഫവികളും ഒരു ഉടമ്പടിയിലെത്തുകയും ഇതനുസരിച്ച് അമു ദര്യ നദി അതിർത്തിയായി പരസ്പരം അംഗീകരിക്കുകയും ചെയ്തു. എങ്കിലും പരസ്പരമുള്ള ആക്രമണങ്ങൾക്ക് ഈ ഉടമ്പടിക്കും അന്ത്യം വരുത്താനായില്ല. ഷൈബാനി ഖാന്റെ മരണത്തെത്തുടർന്ന് അദ്ദേഹത്തിന്റെ ബന്ധുക്കൾ സാമ്രാജ്യത്തിന്റെ ഭരണം തുടർന്നു. പിന്നീട് ഇവരുടെ പിൻ‌ഗാമികൾ 1598 വരെ ബുഖാറയിലും, 1695 വരെ ഖ്വാറസമിലും (ഖീവ), 1598 വരെ സിബിറിലും ഭരണം നടത്തിയിരുന്നു.

## സംസ്കാരം
ചഗതായ് തുർക്കി ഭാഷയുടെ പ്രോൽസാഹകനായിരുന്ന ഷൈബാനി ഖാന്റെ ഭരണകാലത്താണ് പ്രശസ്തനായ കവി, അലി ഷേർ നവായ് (1441-1501) ആദ്യത്തെ തുർക്കി ഭാഷാലിപിയുണ്ടാക്കുന്നത്.
## അവലംബം

വർഗ്ഗം:സാമ്രാജ്യങ്ങൾ
ട്രാൻസോക്ഷ്യാന

മദ്ധ്യേഷ്യയിലെ ഇന്നത്തെ ഉസ്ബെക്കിസ്താൻ, താജിക്കിസ്താൻ, തെക്കുപടിഞ്ഞാറൻ കസാഖ്‌സ്താൻ തുർക്ക്മെനിസ്താൻ്റെ ചില ഭാഗങ്ങൾ, തെക്കൻ കിർഗിസ്ഥാൻ എന്നിവയടങ്ങുന്ന ഭൂമേഖലയെയും നാഗരികതയെയും പരാമർശിക്കുന്ന പുരാതന ലാറ്റിൻ നാമമാണ്‌ **ട്രാൻസോക്ഷ്യാന** (**ട്രാൻസോക്സിയാന** എന്നും അറിയപ്പെടാറുണ്ട്). ഭൂമിശാസ്ത്രപരമായി അമു ദര്യ, സിർ ദര്യ എന്നീ നദികൾക്കിടയിലുള്ള മേഖലയാണ്‌ ട്രാൻസോക്ഷ്യാന എന്നറിയപ്പെടുന്നത്. അലക്സാണ്ടറുടെ ആക്രമണകാലം മുതലേ പാശ്ചാത്യർ, അമു ദര്യയെ **ഓക്സസ്** എന്നാണ്‌ വിളിക്കുന്നത്. ബിസി നാലാം നൂറ്റാണ്ടിൽ അലക്സാണ്ടറുടെ സൈന്യത്തിന് ഈ പ്രദേശം കീഴടക്കാൻ കഴിഞ്ഞപ്പോൾ മഹാനായ അലക്സാണ്ടർ ആണ് ഈ പേര് ആദ്യമായി ഉപയോഗിച്ചത്. അലക്സാണ്ടറിൻ്റെ കാലത്ത് ഈ പ്രദേശത്തിന് സമാനമായ ഗ്രീക്ക് നാമം ഉണ്ടായിരുന്നിരിക്കാമെങ്കിലും മുമ്പത്തെ ഗ്രീക്ക് പേരനേക്കുറിച്ച് ഇപ്പോൾ അറിയില്ല. *ഓക്സസിനപ്പുറമുള്ള ദേശം* എന്ന ഗ്രീക്ക് വീക്ഷണത്തിൽ നിന്നാണ്‌ ഈ പേര്‌ വന്നത്.

## അവലംബം
ചെന്ത്രാപ്പിന്നി

തൃശൂർ ജില്ലയിലെ കൊടുങ്ങല്ലൂർ താലൂക്കിൽ എടത്തിരുത്തി പഞ്ചായത്തിൽ പെട്ട ഒരു ഗ്രാമമാണ്  **ചെന്ത്രാപ്പിന്നി**. എടത്തിരുത്തി കൈപ്പമംഗലം ഗ്രാമപഞ്ചായത്തുകളുടെ അതിരിലാണ് ചെന്ത്രാപ്പിന്നി സ്ഥിതി ചെയ്യുന്നത്. കൂരിക്കുഴി, ചാമക്കാല, എടത്തിരുത്തി, ചെന്ത്രാപ്പിന്നി ഈസ്റ്റ്, ഹലുവത്തെരുവ്, സി.വി സെൻറർ, ചിറക്കൽ തുടങ്ങിയ സമീപ പ്രദേശങ്ങളാണ്. 

കൊടുങ്ങല്ലൂർ - ഗുരുവായൂർ റോഡിൽ, കൊടുങ്ങല്ലൂരിൽ നിന്നും 17 കിലോമീറ്റർ വടക്കു മാറിയാണ് ചെന്ത്രാപ്പിന്നി സ്ഥിതി ചെയ്യുന്നത്.
ദേശീയപാത 66ചെന്ത്രാപ്പിന്നിയിലൂടെ കടന്നുപോകുന്നുണ്ട്.

## പ്രധാന ആകർഷണങ്ങൾ
* ശ്രീനാരായണ വായനശാല
* ശ്രീനാരായണ സമാജം
* എസ്.എൻ.എസ്.സി വോളിബോൾ ക്ലബ് (SNSC)
* കണ്ണനാംകുളം ശിവ  ക്ഷേത്രം
* എസ് എൻ വിദ്യാഭവൻ (c.b.s.e) സ്കൂൾ
* റോയൽ കോളേജ്
* ചെന്ത്രാപ്പിന്നി ഹൈസ്കൂൾ
* ചെന്ത്രാപ്പിന്നി സെൻറർ ജുമാ മസ്ജിദ്
* അയ്യപ്പൻകാവ് ക്ഷേത്രം
* കണ്ണംപുള്ളിപ്പുറം ക്ഷേത്രം
* ശ്രീ മുരുക ടാക്കീസ്
* നടുലുവീട്ടിൽ റിസോർട്ട്സ്
* വടക്കുംപുറം ശ്രീ വിഷ്ണുമായ ദേവസ്ഥാനം 

## പ്രമുഖ വ്യക്തികൾ
* അമ്പിളി (സിനിമ സംവിധായകൻ)
* കെ.ബി മധു (സിനിമ സംവിധായകൻ)
* അബ്ദുൽ ചെന്ത്രാപ്പിന്നി (തിരക്കഥാകൃത്ത്)
* സുഭാഷ് ദാസ് ചെന്ത്രാപ്പിന്നി (നാടക നടൻ)
* ശ്യാം ധർമ്മൻ (സംഗീത സംവിധായകൻ)
*കെ. രഘുനന്ദനൻ ( രഘു മാഷ് - കവി, പ്രഭാഷകൻ, സിനിമ പ്രവർത്തകൻ )
*നാട്ടിക ശിവറാം (P U ശിവരാമൻ മാസ്റ്റർ, ചലച്ചിത്ര-നാടക അഭിനേതാവ്,ഗാന രചയിതാവ്.ഗവൺമെൻ്റ് ഹൈ സ്കൂൾ അധ്യാപകൻ.1945-2018)

## റഫറൻസുകൾ

## പുറത്തേക്കുള്ള കണ്ണികൾ
* ചെന്ത്രാപ്പിന്നി ഡോട്ട് കോം 

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ടാറ്റ

ഇന്ത്യയിലെ വ്യാവസായിക സാമ്രാജ്യത്തിന്റെ പര്യായം എന്നു വിശേഷിപ്പിക്കാവുന്ന വ്യവസായ ഗ്രൂപ്പാണ്‌ **ടാറ്റ ഗ്രൂപ്പ്** () അഥവാ ടാറ്റ കമ്പനി. ടാറ്റ എന്ന വാക്കിന്റെ അർത്ഥം ദേഷ്യക്കാരൻ എന്നാണ്‌. ജംഷഡ്ജി ടാറ്റയാണ്‌ ടാറ്റ വ്യവസായ സ്ഥാപനത്തിന്റെ സ്ഥാപകൻ. ടാറ്റാഗ്രൂപ്പാണ്‌ ഇന്ത്യയിലെ ഏറ്റവും വിപുലമായ കമ്പനി സമുച്ചയം. രത്തൻ ടാറ്റാ യ്ക്ക് ശേഷം നടരാജൻ  ചന്ദ്രശേഖരൻ ആണ് ടാറ്റാ ഗ്രൂപ്പിന്റെ ഇപ്പോഴത്തെ ചെയർമാൻ. ആറ് വൻകരകളിലായി 80 രാഷ്‌ട്രങ്ങളീൽ ടാറ്റ ഗ്രൂപ്പ് പ്രവർത്തിക്കുന്നു. 140 രാജ്യങ്ങളീലേക്ക് ടാറ്റാ ഉല്പ്പന്നങ്ങൾ കയറ്റി അയക്കപ്പെടുന്നു. മൊത്തം ഉടമസ്ഥാവകാശത്തിന്റെ 65.8ശതമാനം ടാറ്റ ചാരിറ്റബിൽ ട്രസ്റ്റിന്റെ കീഴിലാണ്‌.

## ടാറ്റാ ഗ്രൂപ്പ്‌ ചെയർമാൻ സ്ഥാനം വഹിച്ചവർ
#ജംഷഡ്ജി ടാറ്റ (1887–1904)
#സർ ഡോറാബ് ടാറ്റ (1904–1932)
#നവ്റോജി സക്ലത്‌വാല (1932–1938)
#ജെ.ആർ.ഡി. ടാറ്റ (1938–1991)
#രത്തൻ ടാറ്റ (1991–2012)
#സൈറസ് മിസ്ത്രി (2012 –2016)
#രത്തൻ ടാറ്റ (2016–2017)
#നടരാജൻ  ചന്ദ്രശേഖരൻ  (2017–നിലവിൽ ))

## അവലംബം
* മാതൃഭൂമി ഹരിശ്രീ 2007 സെപ്റ്റംബർ 29

## പുറത്തേക്കുള്ള കണ്ണികൾ
* Tata Group of Companies
* Fortune Magazine 2002 profile 
* Jamsetji Nusserwanji Tata: The founder of the Tata Empire Jamsetji Tata 
* Information about holding by Pallonji in Tata sons 
* PUCL Report on Kalinganagar 
* Tata Dhamra Project backgrounder 

വർഗ്ഗം:ഇന്ത്യ ആസ്ഥാനമായുള്ള ബഹുരാഷ്ട്രകമ്പനികൾ
വർഗ്ഗം:ടാറ്റ ഗ്രൂപ്പ്
നെറ്റ്‌വർക്ക് ഫയൽ സിസ്റ്റം (പ്രോട്ടോകോൾ)

നെറ്റ്‌വർക്ക് ഫയൽ സിസ്റ്റം അല്ലെങ്കിൽ എൻ.എഫ്.എസ്. എന്നത് സൺ മൈക്രോസിസ്റ്റംസ് 1984-ൽ വികസിപ്പിച്ചെടുത്ത ഒരു നെറ്റ്വർക്ക് ഫയൽ സിസ്റ്റം ആണ്‌. നെറ്റ്വർക്കിൽ ഇരിക്കുന്ന ഫയലുകളെ ലോക്കൽ സിസ്റ്റത്തിലേതുപോലെ ഉപയോഗിക്കുവാൻ ഈ പ്രോട്ടോകോൾ വഴി സാധിക്കുന്നു. മറ്റു പ്രോട്ടോകോളുകളെപ്പോലെ എൻ.എഫ്.എസ്സും ഓപ്പൺ നെറ്റ്വർക്ക് കമ്പ്യൂട്ടിങ്ങ് റിമോട്ടിങ്ങ് പ്രോസീജർ കോൾ (ONC RPC) അടിസ്ഥാനമാക്കിയാണു പ്രവർത്തിക്കുന്നത്. ആർ.എഫ്.സിയിൽ ഓപ്പൺ സ്റ്റാൻഡേർഡ് ആയി നിർമ്മിച്ചിട്ടുള്ള ഈ പ്രോട്ടോകോൾ ആർക്കു വേണമെങ്കിലും ഉപയോഗിക്കുന്നതിനും, പുനരവതരിപ്പിക്കുന്നതിനും സാധിക്കും
## അവലംബം

## പുറമെ നിന്നുള്ള കണ്ണികൾ
* RFC 3530 - NFS Version 4 Protocol Specification
* RFC 2054 - WebNFS Specification
* RFC 2339 - Sun/ISOC NFS Change Control Agreement
* RFC 2203 - RPCSEC_GSS Specification
* RFC 1813 - NFS Version 3 Protocol Specification
* RFC 1790 - Sun/ISOC ONC RPC Change Control Agreement
* RFC 1094 - NFS Version 2 Protocol Specification
* Network File System Version 4 (nfsv4) Charter
* Linux NFS Overview, FAQ and HOWTO Documents
* NFSv4 delivers seamless network access
* NFS operation explained with sequence diagrams
ഈസ്റ്റർ ദ്വീപ്

[left|thumb|200px|Easter Island, ''[Sala y Gómez*, South America and the islands in between]]
[[പ്രമാണം:Orthographic projection centred over Easter Island.png|left|thumb|200px|Orthographic projection centered on Easter Island]]
[[പ്രമാണം:AhuTongariki.JPG|thumb|left|275px|[[Ahu Tongariki]] near [[Rano Raraku]], a 15-moai ahu excavated and restored in the 1990s]]


തെക്കുകിഴക്കൻ പസഫിക്കിൽ, പോളിനേഷ്യൻ ത്രികോണത്തിന്റെ തെക്കുകിഴക്കൻ അറ്റത്തായി സ്ഥിതിചെയ്യുന്ന ഒരു പോളിനേഷ്യൻ ദ്വീപാണ്‌ *'ഈസ്റ്റർ ദ്വീപ്''' (ഇംഗ്ലീഷ്:Easter Island). 1888 ൽ ചിലിയുമായി കൂട്ടിച്ചേർക്കപ്പെട്ട ഈ പ്രത്യേക ഭൂവിഭാഗം റപനൂയ് എന്ന പുരാതന ജനത സൃഷ്ടിച്ച മോയ് (moai) എന്ന് വിളിക്കപ്പെടുന്ന 887 സ്മാരക പ്രതിമകളിലൂടെ ലോകപ്രസിദ്ധിയാർജിച്ചതാണ്‌. യുനെസ്‌കൊയുടെ ലോകപൈതൃക ഭൂപടത്തിൽ പെടുന്ന  ഈ ദ്വീപ് റാപ നൂയി ദേശീയോദ്യാനത്തിന്റെ ഭാഗമായി സംരക്ഷിക്കപ്പെട്ടിരിക്കുന്നു. ദ്വീപിലെ വിഭവങ്ങളുടെ അമിത ചൂഷണം കാരണം കാലാന്തരത്തിൽ ഈ ദ്വീപിലെ ആവാസവ്യവസ്ഥക്ക് കനത്ത തകർച്ച നേരിടേണ്ടി വരികയും അത്  ചരിത്രാതീതകാലത്തെ നിരവധി ജീവിവർഗ്ഗങ്ങൾ വംശനാശം സംഭവിക്കാൻ ഇടവരുത്തുകയും ചെയ്തു.

## പേര്‌
ഈ ദ്വീപിലെത്തപ്പെടുന്ന ആദ്യ യൂറോപ്പ്യൻ സഞ്ചാരി ഡച്ചുകാരനായ ജാക്കബ് റോജിവീൻ ആണ്‌ ഈസ്റ്റർ ദ്വീപ് എന്ന പേര്‌ നൽകിയത്.  'ഡേവിസ് ദ്വീപ്' അന്വേഷിച്ച്  1772 ലെ ഈസ്റ്റർ ഞായറാഴ്യായിരുന്നു അദ്ദേഹം ഈ ദ്വീപിൽ  വന്നുപെട്ടത് . പാശ്ച് ഐലന്റ്(Paasch-Eyland) എന്നാണ്‌ അദ്ദേഹം പേര് വിളിച്ചത്(ഈസ്റ്റർ ഐലന്റിന്‌ പതിനെട്ടാം നൂറ്റാണ്ടിലെ ഡച്ച് പേര്‌). ഈ ദ്വീപിന്റെ ഔദ്യോഗിക സ്പാനിഷ് നാമമായ ഇസ്‌ല ഡി പാസ്ക്വ(Isla de Pascua) എന്നതിന്റെ അർത്ഥവും 'ഈസ്റ്റർ ഐലന്റ്' എന്നാണ്‌.

## അവലംബം

വർഗ്ഗം:ശാന്തസമുദ്രത്തിലെ ദ്വീപുകൾ
ബിജാപ്പൂർ ജില്ല, കർണ്ണാടക

കർണാടകയിലെ ഒരു ജില്ലയാണ് ബിജാപ്പൂർ (()). ബീജാപ്പൂർ ജില്ലയുടെ ആസ്ഥാനമായ ഈ നഗരം ബാംഗ്ലൂർ നഗരത്തിന് 530 കി.മീ. വടക്കുകിഴക്കായി സ്ഥിതി ചെയ്യുന്നു. അദിൽ ഷാഹി സാമ്രാജ്യത്തിന്റെ കാലത്തുണ്ടായിരുന്ന നിരവധി ചരിത്ര സ്മാരകങ്ങളുടെയും, കെട്ടിടങ്ങളുടെയും പേരിൽ ഈ ജില്ല പ്രശസ്തമാണ്. പുരാതനശിലായുഗം മുതൽ തന്നെ ഇവിടെ മനുഷ്യവാസമുണ്ടായിരുന്നുവെങ്കിലും തലിപ രണ്ടാമൻ എ.ഡി. 900-ലാണ് ബിജാപൂർ നഗരം സ്ഥാപിച്ചത്.
## ബീജാപ്പൂർ ജില്ലയിലെ നഗരങ്ങളും, ടൗണുകളും
*ബസവന ബഗേവദി
*ബീജാപ്പൂർ
*ഇന്ദി
*മുദ്ദേബിഹാൽ
*സിന്ത്‌ഗി
*തലിക്കോട്ട
## അവലംബം

## പുറമെ നിന്നുള്ള കണ്ണികൾ

*Tourist information of Bijapur and places nearby 
*A Complete Information Portal of Bijapur 
*Profiles of all the Districts in Karnataka 
*Bijapur District
*Bijapur Heritage
*Profile of Adil Shah II.

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:ബെൽഗാം ഡിവിഷൻ
ഭാരതീയ മസ്ദൂർ സംഘം

ഇന്ത്യയിലെ ടേഡ് യൂണിയനുകളിൽ അംഗബലം കൊണ്ട് ഏറ്റവും വലുതാണ് **ഭാരതീയ മസ്ദൂർ സംഘം** (BMS). 1955 ജൂലൈ 23-ന് ദത്തോപന്ത് ഠേംഗ്ഡിയാണ് ഈ സംഘടന സ്ഥാപിച്ചത്. ഇത് രാഷ്ട്രീയ സ്വയംസേവക സംഘത്തിന്റെ (ആർ.എസ്.എസ്.) തൊഴിലാളി വിഭാഗവും സംഘപരിവാറിന്റെ ഭാഗവുമാണ്. 

തൊഴിൽവകുപ്പിന്റെ കണക്ക് പ്രകാരം 2002-ൽ ബി.എം.എസിന് 6215797 അംഗങ്ങൾ ആണ് ഉണ്ടായിരുന്നത് . ഇന്ന് അത് 110 ലക്ഷം ആണെന്ന് ബി.എം.എസ് അവകാശപ്പെടുന്നു. 5860 സംഘടനകളും ബിം.എം.എസിനോട് ആഭിമുഖ്യം പുലർത്തുന്നു. എന്നാൽ ഒരു രാജ്യാന്തര സംഘടനകളിലും ബി.എം.എസ്സിന് അംഗത്വമില്ല. 

ഇപ്പോൾ അഡ്വ. സി. കെ സജി നാരായണനാണ് സംഘടനയുടെ പ്രസിഡന്റ്. ബൈജ് നാഥ് റായിയാണ് സംഘടനയുടെ ജനറൽ സെക്രട്ടറി.

## അവലംബങ്ങൾ

വർഗ്ഗം:സംഘ പരിവാർ
വിഷ്ണുവർധൻ

കന്നട ചലച്ചിത്രരംഗത്തെ ഒരു നടനും ഗായകനുമായിരുന്നു **വിഷ്ണുവർദ്ധൻ** () (സെപ്റ്റംബർ 18, 1949 - ഡിസംബർ 30 2009)
കന്നഡ സിനിമയിലെ ഏറ്റവും ജനപ്രീതിയുള്ള നടന്മാരിൽ ഒരാളായിരുന്നു ഇദ്ദേഹം. രാജ്കുമാറിനു ശേഷം കന്നഡ ചലച്ചിത്രവക്താവായിരുന്നു. സമ്പത് കുമാർ എന്നായിരുന്നു ഇദ്ദേഹത്തിന്റെ പേര്. നായകനടനായുള്ള തന്റെ ആദ്യ സിനിമയായ *നാഗരഹാവു* എന്ന ചിത്രം സം‌വിധാനം ചെയ്ത പുട്ടണ്ണ കനഗൽ ആണ് ഇദ്ദേഹത്തിന്റെ പേർ വിഷ്ണുവർദ്ധൻ എന്നാക്കാൻ നിർദ്ദേശിച്ചത്.

കന്നഡ കൂടാതെ മലയാളം, തമിഴ്, ഹിന്ദി എന്നീ ഭാഷകളിലെ സിനിമകളിലും ഇദ്ദേഹം അഭിനയിച്ചിട്ടുണ്ട്. കൗരവർ എന്ന മലയാളചലച്ചിത്രത്തിലെ അഭിനയത്തിലൂടെ ഇദ്ദേഹം മലയാളികൾക്കിടയിൽ ശ്രദ്ധേയനായി.

യാത്രാമൊഴി, നരസിംഹം , മഴത്തുള്ളിക്കിലുക്കം തുടങ്ങി നിരവധി മലയാളചിത്രങ്ങളിൽ അഭിനയിച്ചിട്ടുള്ള പ്രശസ്ത കന്നഡ നടി ഭാരതിയാണു ഇദ്ദേഹത്തിന്റെ ഭാര്യ. കീർത്തി, ചന്ദന എന്ന് പേരുള്ള രണ്ട് വളർത്തു മക്കൾ ഉണ്ട് ഇദ്ദേഹത്തിന്.

## കരിയർ
ഗിരീഷ് കർണാട് സം‌വിധാനം ചെയ്ത ദേശീയ അവാർഡ് നേടിയ ചിത്രം വംശ വൃക്ഷ ആണ് ഇദ്ദേഹത്തിന്റെ ആദ്യ ചിത്രം. എന്നാൽ നായകനായി അഭിനയിച്ച ആദ്യ ചിത്രം പുട്ടണ്ണ കനഗൽ സം‌വിധാനം ചെയ്ത *നാഗരഹാവു* എന്ന ചിത്രമാണ്. ഈ സിനിമയുടെ വിജയം വിഷ്ണുവർദ്ധനെ അറിയപ്പെടുന്ന ഒരു താരമാക്കി. ഈ ചിത്രത്തിലെ അഭിനയത്തിന് ഇദ്ദേഹത്തിന് മികച്ച നടനുള്ള ദേശീയപുരസ്‌ക്കാരവും ലഭിച്ചു.

ഇരുന്നൂറോളം ചിത്രങ്ങളിൽ അഭിനയിച്ചിട്ടുള്ള വിഷ്ണുവർദ്ധന് ഏഴു തവണ മികച്ച നടനുളള കർണാടക സർക്കാരിന്റെ പുരസ്‌കാരവും ഏഴു തവണ ഫിലിംഫെയർ പുരസ്‌ക്കാരവും ലഭിച്ചിട്ടുണ്ട്. നിരവധി കന്നഡ ചിത്രങ്ങൾക്കു വേണ്ടി പാടിയിട്ടുള്ള വിഷ്ണുവർദ്ധൻ അറിയപ്പെടുന്ന പിന്നണിഗായകൻ കൂടിയായിരുന്നു. ഭക്തി ഗാന ആൽബങ്ങളിലൂടെ ഗായകനായി മാറിയ അദ്ദേഹത്തിന്റേതായി ആദ്യം പുറത്തു വന്ന ആൽബം അയ്യപ്പസ്തുതിഗീതങ്ങളാണ്. നാഗരഹാവു, മുതിന ഹാര, ഹോംബിസിലു, ബന്ധന, നാഗറഹോളെ, യജമാന തുടങ്ങിയവ അദ്ദേഹത്തിന്റെ മികച്ച ചിത്രങ്ങളാണ്. മണിച്ചിത്രത്താഴ്, ഹിറ്റ്‌ലർ, രാജമാണിക്യം എന്നീ മലയാള സിനിമകൾ കന്നഡയിൽ പുനർനിർമ്മിച്ചപ്പോൾ വിഷ്ണുവർദ്ധൻ ആയിരുന്നു നായകൻ. കൗരവർ എന്ന മലയാളചിത്രത്തിൽ ഇദ്ദേഹം ശ്രദ്ധേയമായ കഥാപാത്രത്തെ അവതരിപ്പിച്ചിട്ടുണ്ട്.

## മരണം
ചലച്ചിത്രലോകത്ത് നിറഞ്ഞുനിൽക്കുന്നതിനിടയിൽ തികച്ചും അപ്രതീക്ഷിതമായി 2009 ഡിസംബർ 30-നായിരുന്നു വിഷ്ണുവർധന്റെ അന്ത്യം. 59 വയസ്സായിരുന്നു അദ്ദേഹത്തിന്. മൈസൂരിലേയ്ക്ക് ഒരു പരിപാടിയിൽ പങ്കെടുക്കാൻ പോയ വിഷ്ണുവർധൻ അവിടെവച്ച് ഹൃദയാഘാതത്തെത്തുടർന്ന് അന്തരിയ്ക്കുകയായിരുന്നു. അദ്ദേഹത്തിന്റെ മരണം കർണാടകത്തിൽ വ്യാപകമായ പ്രക്ഷോഭങ്ങൾക്കിടയാക്കി. നിരവധി ആരാധകർ ആത്മഹത്യ ചെയ്യുകയും മറ്റുചിലർ ഹൃദയാഘാതം വന്ന് മരിയ്ക്കുകയും ചെയ്തു. പലയിടത്തും അക്രമസംഭവങ്ങളും റിപ്പോർട്ട് ചെയ്യപ്പെട്ടു. ശവസംസ്കാരച്ചടങ്ങിനിടയിലുണ്ടായ അക്രമങ്ങൾ തടയാൻ പോലീസ് പണിപെട്ടു. ഒടുവിൽ അദ്ദേഹത്തിന്റെ സുഹൃത്തും മറ്റൊരു പ്രമുഖ കന്നഡ നടനുമായ അംബരീഷ് ഇറങ്ങിത്തിരിച്ചു. മൃതശരീരം ബാംഗ്ലൂരിൽ പൂർണ ഔദ്യോഗിക ബഹുമതികളോടെത്തന്നെ സംസ്കരിച്ചു.

## അവലംബം


വർഗ്ഗം:1949-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:സെപ്റ്റംബർ 18-ന് ജനിച്ചവർ
വർഗ്ഗം:ഡിസംബർ 30-ന് മരിച്ചവർ
വർഗ്ഗം:കന്നഡചലച്ചിത്ര നടന്മാർ
സെമിത്തേരി

കൃസ്‌ത്യൻ‌ പള്ളികളോടനുബന്ധിച്ച്‌ ഒരു ശവക്കോട്ടയും‌ കണ്ടുവരുന്നു. മുസ്ലീം മതസ്ഥർ‌ക്കും‌ അവരുടേതായ ശവക്കോട്ടകൾ‌ ഉണ്ട്‌. ഇതും‌

## ബാഹ്യ കണ്ണികൾ

വർഗ്ഗം:സാമൂഹികം
നല്ലളം ബസാർ

കോഴിക്കോട് ജില്ലയിലെ ഒരു പ്രധാന വാണിജ്യ-താമസ കേന്ദ്രമാണ് **നല്ലളം ബസാർ**. കോഴിക്കോട് ജില്ലയിൽ കോർപറേഷൻ പരിധിയിൽ ഉൾപ്പെടുന്ന ഒരു പ്രദേശമാണ് **നല്ലളം ബസാർ**. മുമ്പ് ചെറുവണ്ണൂർ-നല്ലളം പഞ്ചായത്തിന്റെ കീഴിലായിരുന്ന ഈ പ്രദേശം 2010-ൽ കോഴിക്കോട് കോർപറേഷൻ മൂന്ന് പഞ്ചായത്തുകൾ കൂടി കൂട്ടിച്ചേർത്ത് വിപുലീകരിച്ചപ്പോൾ കോർപറേഷന്റെ ഭാഗമായി. നല്ലളം പ്രദേശത്തെ പ്രധാന ബസ് സ്റ്റോപ്പും മാർക്കറ്റും ഉൾപ്പെടുന്ന തിരക്കേറിയ ഒരു ഭാഗമാണിത്.

## നല്ലളം ബസാർ വിവരങ്ങൾ

## നല്ലളം പ്രദേശത്തെ പ്രധാന സ്കൂളുകൾ
നല്ലളം കോഴിക്കോട് കോർപ്പറേഷന് കീഴിലുള്ള ഒരു പ്രദേശമാണ്. ഇവിടെ സർക്കാർ, എയ്ഡഡ്, അൺഎയ്ഡഡ് മേഖലകളിലായി നിരവധി വിദ്യാലയങ്ങൾ പ്രവർത്തിക്കുന്നു.

### 1. നല്ലളം ഗവ. ഹൈസ്‌കൂൾ (GHS Nallalam)
നല്ലളത്തെ ഏറ്റവും പ്രധാനപ്പെട്ട വിദ്യാലയമാണിത്.

* **വിഭാഗം:** സർക്കാർ വിദ്യാലയം
* **ചരിത്രം:** ഇത് കോഴിക്കോട് ജില്ലയിലെ പഴക്കമേറിയ വിദ്യാലയങ്ങളിൽ ഒന്നാണ്. **1878-ലാണ്** ഈ വിദ്യാലയം സ്ഥാപിതമായത്.
* **പഠന നിലവാരം:** എൽ.പി., യു.പി., ഹൈസ്‌കൂൾ വിഭാഗങ്ങളിലായി ഒന്നാം ക്ലാസ്സ് മുതൽ പത്താം ക്ലാസ്സ് വരെ ഇവിടെ വിദ്യാഭ്യാസം നൽകുന്നു.
* **ഭരണം:** കോഴിക്കോട് കോർപ്പറേഷൻ്റെ വാർഡ് പരിധിയിലാണ് ഈ സ്കൂൾ ഉൾപ്പെടുന്നത്.
* **വികസനം:** കിഫ്ബി പദ്ധതിയിൽ ഉൾപ്പെടുത്തി സ്കൂൾ കെട്ടിടങ്ങൾ നവീകരിക്കാൻ ഫണ്ട് അനുവദിച്ചിട്ടുണ്ട്.

### 2. എയ്ഡഡ്, അൺഎയ്ഡഡ് വിദ്യാലയങ്ങൾ
സർക്കാർ സ്കൂളിനെ കൂടാതെ, നല്ലളം പ്രദേശത്തും സമീപത്തുമായി മറ്റ് പല സ്കൂളുകളും പ്രവർത്തിക്കുന്നുണ്ട്.

* **നല്ലളം എ.യു.പി. സ്കൂൾ (Nallalam A.U.P. School):** എയ്ഡഡ് മേഖലയിൽ പ്രവർത്തിക്കുന്ന ഒരു പ്രധാന ലോവർ/അപ്പർ പ്രൈമറി സ്കൂളാണിത്. 
* **നല്ലളം എ.എൽ.പി. സ്കൂൾ (Nallalam A.L.P.S):** അരീക്കാട് ഭാഗത്ത് സ്ഥിതി ചെയ്യുന്ന മറ്റൊരു പ്രധാന എയ്ഡഡ് വിദ്യാലയം.
* **പ്രൈവറ്റ് / സി.ബി.എസ്.ഇ. സ്കൂളുകൾ:**
** Apex International School 
** Global English School
** Sapphire Central School
** Peace International School (പ്രദേശത്തിന് സമീപം)

### 3. സമീപത്തെ പ്രധാന സ്ഥാപനങ്ങൾ
നല്ലളത്തിന് അടുത്തുള്ള പ്രധാനപ്പെട്ട ചില സ്ഥാപനങ്ങൾ:

* **ചെറുവണ്ണൂർ വെസ്റ്റ് എ.എൽ.പി.എസ്.**
* **ലിറ്റിൽ ഫ്ളവർ എ.യു.പി.എസ്., ചെറുവണ്ണൂർ**
* **ശ്രീ ഗോകുലം പബ്ലിക് സ്കൂൾ** (മങ്കാവ് - നല്ലളം പ്രദേശത്തിന് അടുത്തായി സ്ഥിതി ചെയ്യുന്നു).

## റഫറൻസുകൾ
എസ്‌. രാമചന്ദ്രൻ പിള്ള

കേരളത്തിൽ നിന്നുള്ള സി.പി.ഐ.(എം.) പോളിറ്റ്‌ ബ്യൂറോ അംഗമാണ് **എസ്‌. രാമചന്ദ്രൻ പിള്ള**. (ജനനം: 1938 ഫെബ്രുവരി 7) ആലപ്പുഴ സ്വദേശിയാണ്. ഡൽഹി കേന്ദ്രമാക്കി പാർട്ടി പ്രവർത്തനം നടത്തുന്ന എസ്‌.രാമചന്ദ്രൻ പിള്ള എൽ.എൽ.ബി ബിരുദധാരിയാണ്.

## പ്രവർത്തനങ്ങൾ

ആലപ്പുഴ എസ്‌.ഡി. കോളേജിലും തിരുവനന്തപുരം, എറണാകുളം ലോ കോളേജിലും വിദ്യഭ്യാസം നേടിയ പിള്ള 1956-ൽ ആണ് ഇന്ത്യൻ കമ്മ്യൂണിസ്റ്റ് പാർട്ടിയിൽ അംഗമായത്. 1964-ലെ പാർട്ടി പിളർപ്പിനെത്തുടർന്ന് സി.പി.ഐ.എമ്മിലായി. 1968 മുതൽ 1974 വരെ കേരള സോഷ്യലിസ്റ്റ്‌ യൂത്ത്‌ ഫെഡറേഷൻ ജനറൽ സെക്രട്ടറിയായി പ്രവർത്തിച്ചു. പിന്നീട് 1974-ൽ കേരള കിസാൻ സഭ സംസ്ഥാന ജോയിൻ സെക്രട്ടറിയായി. 1968-ൽ ആലപ്പുഴ ജില്ലാ കമ്മിറ്റിയിലേയ്‌ക്കും 1969-ൽ സംസ്ഥാന കമ്മിറ്റിയിലേയ്‌ക്കും തെരഞ്ഞെടുക്കപ്പെട്ടു. 1980 മുതൽ 1982 വരെ ആലപ്പുഴ ജില്ലാ സെക്രട്ടറിയും തുടർന്ന് 1982 ൽ അദ്ദേഹം സംസ്ഥാന സെക്രട്ടറിയേറ്റിലേയ്‌ക്ക്‌ തെരഞ്ഞെടുക്കപ്പെട്ടു. 1985-ൽ കേന്ദ്രക്കമ്മിറ്റിയിലേയ്‌ക്കും 1989-ൽ കേന്ദ്ര സെക്രട്ടറിയേറ്റിലേയ്‌ക്കും തെരഞ്ഞെടുക്കപ്പെട്ടു. 1992 മുതൽ പോളിറ്റ്‌ബ്യൂറോ അംഗമായി തുടരുന്നു. 1999 മുതൽ 2001 വരെ രാജ്യസഭാംഗമായിരുന്നു. പരേതയായ രത്നമ്മയാണ് ഭാര്യ. മൂന്ന് മക്കളുണ്ട്.

## രാജ്യസഭ കാലഘട്ടവും പാർട്ടിയും

* 1997-2003 : സി.പി.ഐ.എം., എൽ.ഡി.എഫ്.	
* 1991-1997 : സി.പി.ഐ.എം., എൽ.ഡി.എഫ്.	

## അവലംബം

## പുറത്തേക്കുള്ള കണ്ണികൾ

വർഗ്ഗം:1938-ൽ ജനിച്ചവർ

വർഗ്ഗം:ഫെബ്രുവരി 7-ന് ജനിച്ചവർ

വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:നിരീശ്വരവാദികൾ
വർഗ്ഗം:കേരളീയരായ രാജ്യസഭാംഗങ്ങൾ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:രാജ്യസഭാംഗങ്ങൾ
കടമക്കുടി

എറണാകുളം ജില്ലയിലുള്ള ഒരു ഗ്രാമമാണ്‌ **കടമക്കുടി**.

## ജനസംഖ്യാവിവരം
2001 ലെ കാനേഷുമാരി അനുസരിച്ച് കടമക്കുടി  ജനസംഖ്യ 15,823 ആണ്‌. ഇതിൽ 49 ശതമാനം പുരുഷന്മാരും 51 ശതമാനം സ്ത്രീകളുമാണ്‌. ശരാശരി സാക്ഷരത 84 ശതമാനമാണ്‌, പുരുഷന്മാരിൽ  സാക്ഷരത 86 ശതമാനവും സ്ത്രീകളിൽ ഇത് 82 ശതമാനവുമാണ്‌. ജനങ്ങളിൽ 11 ശതമാനം ആറ് വയസ്സിനു താഴെ പ്രായമുള്ളവരാണ്‌.

## അവലംബങ്ങൾ

വർഗ്ഗം:എറണാകുളം ജില്ലയിലെ ഗ്രാമങ്ങൾ
പനപ്പെട്ടി

കേരളത്തിലെ കൊല്ലം ജില്ലയിൽ കുന്നത്തൂർ താലൂക്കിലെ ശാസ്താംകോട്ട പഞ്ചായത്തിലുള്ള ഒരു സ്ഥലമാണ് **പനപ്പെട്ടി**. 

* **പ്രദേശം:** കൊല്ലം ജില്ലയിലെ കുന്നത്തൂർ താലൂക്കിൽ **ശാസ്താംകോട്ട** ഗ്രാമപഞ്ചായത്തിൽ ഉൾപ്പെടുന്ന ഒരു സ്ഥലമാണ് പനപ്പെട്ടി.
* **പോസ്റ്റൽ കോഡ് (PIN Code):** 690520 (പോരുവഴി പോസ്റ്റ് ഓഫീസിന്റെ കീഴിൽ വരും).
* **പ്രധാന പ്രത്യേകത:** കേരളത്തിലെ ഏറ്റവും വലിയ ശുദ്ധജല തടാകമായ **ശാസ്താംകോട്ട കായലിന്** സമീപമുള്ള പ്രദേശമാണിത്.

### പ്രധാന ആരാധനാലയങ്ങൾ
കൊല്ലം ജില്ലയിലെ പനപ്പെട്ടിയുമായി ബന്ധപ്പെട്ട പ്രധാന ഹൈന്ദവ ആരാധനാലയങ്ങൾ താഴെ പറയുന്നവയാണ്:

# **പനപ്പെട്ടി ആശ്രമം ക്ഷേത്രം (Panappetty Asramam Temple):**
#* ഈ പ്രദേശത്തെ ഏറ്റവും പ്രധാനപ്പെട്ട ക്ഷേത്രമാണിത്.
#* ഭഗവതി, മഹാദേവൻ, ശ്രീ ഗണപതി, അന്നപൂർണ്ണേശ്വരി, യക്ഷിയമ്മ, നാഗരാജാവ് തുടങ്ങിയ ദേവതകളെ ഇവിടെ ആരാധിക്കുന്നു.
#* **കുംഭ പൂനർത്ത മഹോത്സവം** (വാർഷിക ചടങ്ങ്), മഹാശിവരാത്രി എന്നിവയാണ് ഇവിടുത്തെ പ്രധാന ഉത്സവങ്ങൾ.
#* അടുത്തുള്ള പ്രശസ്തമായ ക്ഷേത്രം **ഭരണിക്കാവ് ദേവീ ക്ഷേത്രം** ആണ്.

### കൊല്ലം ജില്ലയിലെ മറ്റ് പ്രധാന ടൂറിസം, തീർത്ഥാടന കേന്ദ്രങ്ങൾ
കൊല്ലം ജില്ലയിലേക്ക് യാത്ര ചെയ്യുന്നവർക്കും തീർത്ഥാടകർക്കും പ്രയോജനപ്പെടുന്ന മറ്റ് പ്രധാന സ്ഥലങ്ങൾ ഇവയാണ്:

* **ശാസ്താംകോട്ട ശ്രീ ധർമ്മശാസ്താ ക്ഷേത്രം:** ശാസ്താംകോട്ട കായലിന്റെ തീരത്ത് സ്ഥിതി ചെയ്യുന്ന പുരാതന ക്ഷേത്രം.
* **ജടായു പാറ / സാഹസിക കേന്ദ്രം (Jatayu Earth's Center):** ലോകത്തിലെ ഏറ്റവും വലിയ പക്ഷി ശിൽപ്പം സ്ഥിതിചെയ്യുന്ന സ്ഥലം.
* **തെന്മല ഇക്കോടൂറിസം (Thenmala Eco-tourism):** ഇന്ത്യയിലെ ആദ്യത്തെ ആസൂത്രിത ഇക്കോടൂറിസം കേന്ദ്രം.
* **പാലരുവി വെള്ളച്ചാട്ടം (Palaruvi Waterfalls):** പ്രകൃതിരമണീയമായ വെള്ളച്ചാട്ടം.
* **കാട്ടിൽ മേക്കതിൽ ശ്രീദേവീ ക്ഷേത്രം (Kattil Mekkathil Sree Devi Temple):** കടലിനും കായലിനും മധ്യേ സ്ഥിതി ചെയ്യുന്ന അപൂർവ്വ ദേവീക്ഷേത്രം.

## റഫറൻസുകൾ
2010

ഗ്രിഗോറിയൻ കലണ്ടർ പ്രകാരം വെള്ളിയാഴ്ച ആരംഭിച്ച ഒരു സാധാരണ വർഷമാണ് **2010**(MMX). ഗ്രിഗോറിയൻ കലണ്ടർ പ്രകാരം ക്രിസ്ത്വബ്ദത്തിലെ 2010-ആമത്തെയും മൂന്നാം സഹസ്രാബ്ദത്തിലെ പത്താം വർഷവുമാണിത്. ഐക്യരാഷ്ട്ര സംഘടന ഈ വർഷം ജൈവവൈവിധ്യത്തിന്റെ വർഷമായും അന്താരാഷ്ട്ര യുവ വർഷമായും ആചരിച്ചു. ലോകത്ത് ആയിരത്തോളം വിവിധ കാലാവസ്ഥാ പഠനകേന്ദ്രങ്ങളിൽ നടത്തിയ പഠനമനുസരിച്ച് 2010 ഏറ്റവും ചൂടേറിയ വർഷമായിരുന്നു.

## അവലംബം

വർഗ്ഗം:2010-കൾ
വർഗ്ഗം:2010
വർഗ്ഗം:വർഷങ്ങൾ
1996-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക

വർഗ്ഗം:മലയാളചലച്ചിത്രങ്ങൾ വർഷം അനുസരിച്ച്
വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ
മേഴ്സി വില്യംസ്

കൊച്ചിയുടെ നഗരസഭയുടെ പതിനാറാമത്തെ മേയർ ആണ് **മേഴ്സി വില്ല്യംസ്** (Mercy Williams). 2005 മുതൽ 2010 വരെ കൊച്ചി കോർപ്പറേഷന്റെ മേയറായിരുന്ന മേഴ്സി വില്ല്യംസാണ് കൊച്ചിയുടെ ആദ്യത്തെ വനിത മേയറും. മേഴ്സി ഇടതുപക്ഷ ജനാധിപത്യ സഖ്യ രാഷ്ട്രീയ കക്ഷിയിൽ അംഗമാണ്. കൊച്ചി മുനിസിപ്പൽ കോർപ്പറേഷൻ തിരഞ്ഞെടുപ്പിൽ എതിർ കക്ഷിയായിരുന്ന വിന്നി ഏബ്രഹാമിനെ 23 നെതിന്റെ 47 വോട്ടുകളുടെ വിജയം നേടിയാണ് മേഴ്സി ജയിച്ചത്. കൊച്ചി മുനിസിപ്പൽ കോർപ്പറേഷന്റെ 36ത്തേ ഡിവിഷനായ കുന്നുമ്പുറത്തേയാണ് മേഴ്സി പ്രതിനിധീകരിച്ചിരുന്നത്.

## ജീവിതരേഖ
എറണാകുളം സെന്റ് തെരേസാസ് കോളേജിലെ സോഷ്യോളജി അധ്യാപികയായിരുന്ന പ്രൊഫ. മേഴ്സി വില്ല്യംസ് തന്റെ ഔദ്യോഗിക ജീവിതത്തിനുശേഷമാണ് സി.പി.ഐ.(എം) അംഗമായി ഇടതുപക്ഷജനാധിപത്യ മുന്നണിയിലൂടെ രാഷ്ട്രീയത്തിൽ പ്രവേശിച്ചത്.

2014 നവംബർ 19ന് തന്റെ 65-മത്തെ വയസിൽ അർബുദബാധയെ തുടർന്ന് അവർ അന്തരിച്ചു 

## കുടുംബം
ഭർത്താവ് - വില്ല്യംസ്

## അവലംബം

വർഗ്ഗം:കൊച്ചിയുടെ മേയർമാർ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:2014-ൽ മരിച്ചവർ
വർഗ്ഗം:നവംബർ 19-ന് മരിച്ചവർ
വർഗ്ഗം:അർബുദത്താൽ മരിച്ചവർ
വർഗ്ഗം:കേരള സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:1947-ൽ ജനിച്ചവർ
ഭൂവിവരവ്യവസ്ഥ

ഭൂപടങ്ങളെ അടിസ്ഥാനപ്പെടുത്തിയുള്ള കമ്പ്യൂട്ടിംഗ് ആണ് **ഭൂവിവരവ്യവസ്ഥ** അഥവാ **ജിയോഗ്രഫിക് ഇൻഫൊർമേഷൻ സിസ്റ്റം** (**ജി.ഐ.എസ്**). ഒരു വിവരത്തെ, അനുബന്ധമായുള്ള സ്ഥലത്തിന്റെ കൂടെ അടിസ്ഥാനത്തിൽ അപഗ്രഥിക്കുക, വിശദീകരിക്കുക, ചിത്രീകരിക്കുക തൂടങ്ങിയവയാണ് ജി.ഐ.എസ് ഉമായി ബന്ധപ്പെടുന്ന പ്രവർത്തനങ്ങൾ. 

ഭൂമിയുടെ ഉപരിതല സവിശേഷതകളും സ്ഥാനീയ വിവരങ്ങളും ഒരു സർവറിൽ ഭൂപടങ്ങളായും വിവരങ്ങളായുംഉൾക്കൊള്ളിച്ച് സംഭരിച്ച് വയ്കുന്നു. ഈ ഡാറ്റാബേസിൽ ആവശ്യാനുസരണം മാറ്റങ്ങൾ വരുത്തുക, വിശകലനം ചെയുക ക്രോഡീകരിക്കുക തുടങ്ങിയ ജോലികൾ ചെയ്യുന്നതിനായി തയ്യാറാക്കിയ സാങ്കേതിക വിദ്യയെ ആണ് ഭൂവിവരവ്യവസ്ഥ എന്നു പറയുന്നത്. ചുരുക്കത്തിൽ ഭൂമിയെ സംബന്ധിക്കുന്ന വിവരങ്ങൾ കമ്പ്യൂട്ടറിൽ ശേഖരിച്ച് വച്ച് ആവശ്യാനുസരണം ഉപയോഗപ്പടുത്തുന്നു. അനേക നാളുകൾകൊണ്ട് മാത്രം കണ്ടെത്തിയിരുന്ന വിശകലനങ്ങൾ ഇതുമൂലം നിമിഷനേരം കൊണ്ട് കണ്ടെത്താനാവും.

## സാങ്കേതികം
സാങ്കേതികമായി, ജി.ഐ.എസ് ഉമായി ബന്ധപ്പെട്ട പ്രവർത്തനങ്ങളെ രണ്ടായി തിരിക്കാം. 
* വിവരങ്ങളുടെ ശേഖരണവും ഭൂപടനിർമ്മാണവും
* വിവരങ്ങളുടെ അപഗ്രഥനവും ചിത്രീകരണവും

ലാൻഡ് സർവേ, ഫോം അടിസ്ഥാനപ്പെടുത്തിയിട്ടുള്ള സർവേ, ഉപഗ്രഹ ചിത്രങ്ങൾ, ഏരിയൽ ഫോട്ടോഗ്രാഫി, ജിപിഎസ്, ടോട്ടൽ സ്റ്റേഷൻ തുടങ്ങിയ സങ്കേതങ്ങളുപയോഗിച്ചാണ് ജി.ഐ.എസ് വിവരങ്ങൾ ശേഖരിക്കുന്നത്. ഫോട്ടോഗ്രാമെട്രി, റിമോട്ട് സെൻസിംഗ്, കാർട്ടോഗ്രാഫി എന്നീ ശാസ്ത്രശാഖകൾ ഇതുമായി ബന്ധപ്പെട്ടതാണ്. ഒരേ സവിശേഷതയോടുകൂടിയ വിവരങ്ങളെല്ലാം ഒരുമിച്ച് ഒരു പാളിയാക്കുന്നു. ഇതേപോലെയുള്ള നിരവധി പാളികൾ വെക്ടറൈസേഷൻ രീതി ഉപയോഗിച്ച് പ്രത്യേക സോഫ്റ്റ്‌വെയർ മുഖേന കമ്പ്യൂട്ടറിൽ സന്നിവേശിപ്പിക്കുകയാണ് ഭൂവിവരവ്യവസ്ഥയിൽ ചെയ്യുന്നത്.

ഇത്തരത്തിൽ ശേഖരിക്കുന്ന വിവരങ്ങൾ വിവിധ ആവശ്യങ്ങൾക്കായി സ്ഥലാടിസ്ഥാനത്തിലുള്ള വിശകലനത്തിന് വിധേയമാക്കുന്നു. ജി.ഐ.എസ് അടിസ്ഥാനമാക്കുയുള്ള വിവരവിശകലനം ഉപയോഗപ്പെടുത്തുന്ന ഏതാനും മേഖലകൾ താഴെകൊടുക്കുന്നു.
* വിഭവ മാനേജ്മെന്റ്
* നികുതി പിരിക്കലും മാനേജ്മെന്റും
* ചരക്കുകളുടെ നീക്കം
* ജലവിതരണം, ജലലഭ്യതയുമായി ബന്ധപ്പെട്ട പ്രവർത്തനങ്ങൾ

## സോഫ്റ്റ്‌വെയറുകൾ
* ഇന്റർഗ്രാഫ്  ജിയോമീഡിയ
* ആർക്ക് ജിസ്
* ക്വാണ്ടം ജിസ്
* ഗ്രാസ്സ് ജിഐഎസ്
* QGIS

## ഇതും കാണുക
* ജ്യോഗ്രഫിക് കോഓർഡിനേറ്റ് സിസ്റ്റം
വർഗ്ഗം:കമ്പ്യൂട്ടിങ്ങ്‌
വർഗ്ഗം:ഭൂപ്രകൃതിശാസ്ത്രം
ബൽക്കാഷ് തടാകം

മദ്ധ്യേഷ്യയിലെ ഏറ്റവും വിസ്തൃതമായ തടാകങ്ങളിലൊന്നാണ് **ബൽക്കാഷ്**. കസാക്കിസ്ഥാന്റെ തെക്കുകിഴക്കൻ ഭാഗത്തായാണ് ഈ തടാകം സ്ഥിതി ചെയ്യുന്നത്. ഇലി, കറാതൽ, അക്സു, ലെപ്സി, ബ്യാൻ, കാപൽ, കോക്സു എന്നീ നദികൾ ഈ തടാകത്തിൽ വന്നുചേരുന്നു. 16,996 ലക്ഷം ച.കി.മീ. വിസ്തൃതിയുള്ള ബൽക്കാഷിന്റെ തടവിസ്തൃതി 4.13 ച.കി.മീ. വരും. ഇത് 85% കസാഖ്സ്താനിലും ബാക്കി ചൈനയിലുമായാണ്‌ പരന്നുകിടക്കുന്നത്. ശരാശരി ആഴം 5.8 മീറ്റർ മാത്രമേ ഈ തടാകത്തിനുള്ളൂ. പരമാവധി ആഴം 25.6 മീറ്ററാൺ. നവംബർ തൊട്ട് മാർച്ച് വരെ ബൽക്കാഷ് തണുത്തുറഞ്ഞ് കട്ടിയാവും. ആറലിനെപ്പോലെ ബൽക്കാഷും സാവധാനം ചുരുങ്ങിക്കൊണ്ടിരിക്കുകയാണ്.

## ചിത്രങ്ങൾ

Image:LakeBalkhash-EO.jpg|NASA image, taken 18 April 2000 by SeaWiFS]
File:BalkhashPlaneTransaero.JPG|The central peninsula of the lake as seen from a plane]]
Image:Lakebalkhashbasinmap.png|Map of the Lake Balkhash drainage basin


## അവലംബം

## പുറത്തേക്കുള്ള കണ്ണികൾ

* Information on Balkhash's geography and biology 
* Kazakh 'national treasure' under threat
* United Nations Environmental Programme details on Lake Balkhash
* "Central Asia: Kazakhstan, aid bodies work to save major lake" 13 March 2007 RadioFreeEurope/RadioLiberty
* Balkhash - friends meeting (forum) 

വർഗ്ഗം:ഏഷ്യയിലെ തടാകങ്ങൾ
വർഗ്ഗം:ലവണജലതടാകങ്ങൾ
വർഗ്ഗം:കസാഖ്സ്ഥാനിലെ തടാകങ്ങൾ
ഹരിദ്വാർ

ഉത്തരാഖണ്ഡ് സംസ്ഥാനത്തിൽ സ്ഥിതിചെയ്യുന്ന ഒരു നഗരമാണ് **ഹരിദ്വാർ** (Hindi: हरिद्वार) . ഗംഗാ നദിയുടെ തീരത്ത് സ്ഥിതി ചെയ്യുന്ന ഈ നഗരം ഹിന്ദുക്കളുടെ ഒരു പുണ്യനഗരമാണ്. ഹിന്ദുക്കൾ ഇവിടെ ഗംഗാനദിയിൽ നടത്തുന്ന **ആരതി** എന്ന ആരാധന പ്രസിദ്ധമാണ്. ഹരിദ്വാർ എന്ന പദത്തിന്റെ അർത്ഥം *ദൈവത്തിലേക്കുള്ള വഴി* എന്നാണ്. 
ഉത്ഭവസ്ഥാനമായ ഗംഗോത്രിയിലെ ഗോമുഖ് ഹിമാനിയിൽ നിന്നും 253 കിലോമീറ്റർ സഞ്ചരിച്ച് നദി ഉത്തര ഇന്ത്യയിലെ സമതലത്തിലേക്ക് പ്രവേശിക്കുന്ന ഇടമാണ് ഹരിദ്വാർ. ഇങ്ങനെയാണ് ഈ പ്രാചീന നഗരത്തിന് *ഗംഗദ്വാര* എന്ന പേര് ലഭിച്ചത്.

## പ്രത്യേകതകൾ
ഹിന്ദു മത വിശ്വാസികളെ സംബന്ധിച്ചടുത്തോളം ഏഴു പുണ്യസ്ഥലങ്ങളിൻ ഒന്നായാണ് ഹരിദ്വാർ കണക്കാക്കപ്പെടുന്നത്. പാലാഴി മഥന ശേഷം ലഭിച്ച അമൃത് ഗരുഡൻ കൊണ്ടുപോകുന്നതിനിടയിൽ ദേവന്മാരുടെ കൈയിൽ നിന്നും അബദ്ധത്തിൽ തുളുമ്പി തെറിച്ചു വീണ ഇടങ്ങളിൽ ഒന്നാണിതത്രെ. മറ്റു സ്ഥലങ്ങൾ ഉജ്ജയിനി, നാസിക്, അലഹബാദ് എന്നിവയാണ്. ഈ വിശ്വാസ്പ്രകാരമാണ് ഒരോ മൂന്നു വർഷം കൂടുമ്പോഴും ഈ സ്ഥലങ്ങളിൽ ഒരോരിടത്തായി കുംഭമേള നടത്തുന്നത്. 12 വർഷത്തിൽ ഒരിക്കലാണ് ഹരിദ്വാറിൽ കുംഭമേള നടത്തുന്നത്. ഇതു കൂടാതെ ലക്ഷക്കണക്കിനു ഭക്തർ ഒരോ വർഷവും തങ്ങളുടെ പാപങ്ങൾ കഴുകിക്കളഞ്ഞ് മോക്ഷം നേടാൻ എന്ന വിശ്വാസത്തിൽ ഇവിടെ എത്തി ഗംഗയിൽ കുളിക്കുന്നു. അമൃത ബിന്ദുക്കൾ വീണ ഇടം എന്നു വിശ്വസിക്കപ്പെടുന്ന സ്ഥലമായ ബ്രഹ്മകുണ്ഡ് ആണ് ഏറ്റവും വിശിഷ്ടമായ സ്നാനഘട്ടമായി കരുതപ്പെടുന്നത്. ആ സ്ഥലത്തിനു ഹരി കി പൈറി എന്നും പേരുണ്ട്.

## പേരിനു പിറകിൽ
ഹരിദ്വാർ എന്നതിന്റെ സംസ്കൃത അർത്ഥം വിഷ്ണുവിലേക്കുള്ള കവാടം എന്നാണ്. വിഷ്ണുഭഗവാന്റെ ഇടമായി ഹിന്ദുമത വിശ്വാസികൾ കരുതപ്പെടുന്ന ബദരിനാഥ് ക്ഷേത്രത്തിലേക്കുള്ള വഴി ഇവിടെ ആരംഭിക്കുന്നു. യമുനോത്രി, ഗംഗോത്രി, കേദാർനാഥ്, ബദരിനാഥ് എന്നീ നാലു ദാമങ്ങൾ ഉൾപ്പെട്ട ചാർ ദാം യാത്ര വളരെ ഉത്ക്രിഷ്ടമായാണ് ഹിന്ദുക്കൾ കരുതി വരുന്നത്. ഹർദ്വാർ എന്നും ഇതിനു പേരുള്ളതിനാൽ ഹർ എന്നത് ശിവന്റെ പര്യായമായതിനാൽ ശിവസാന്നിദ്ധ്യമുള്ള കേദാർനാഥിലേക്കുള്ള വഴി എന്ന അർത്ഥത്തിലും ഹരിദ്വാർ എന്ന പേരിനു സാധ്യത പറയാറുണ്ട്.
## ചരിത്രം
right|250px|thumb|ഗംഗ ആരതി
## അവലംബം

## പുറത്തേക്കുള്ള കണ്ണികൾ

* The Official Website of District Haridwar.
* Your complete resource on city of Haridwar. 
* 
* Haridwar map 
* Photos of Haridwar, 1280x960, published by the author

വർഗ്ഗം:ഹിന്ദു പുണ്യനഗരങ്ങൾ
വർഗ്ഗം:ഉത്തരാഖണ്ഡിലെ പട്ടണങ്ങൾ
വർഗ്ഗം:ഉത്തരാഖണ്ഡിലെ തീർഥാടനകേന്ദ്രങ്ങൾ
വർഗ്ഗം:ഇന്ത്യയിലെ ദേശീയപ്രാധാന്യമുള്ള സ്മാരകങ്ങൾ
കടവന്ത്ര

കൊച്ചി നഗരത്തിന്റെ ഒരു ഭാഗമാണ് **കടവന്ത്ര**. എറണാകുളം ജങ്ക്ഷൻ റെയിൽവേ സ്റ്റേഷനിൽ നിന്ന് തെക്ക് കിഴക്കായി 2.5 കിലോമീറ്ററോളം ദൂരത്തിലാണ് ഈ സ്ഥലം സ്ഥിതി ചെയ്യുന്നത്. വിശുദ്ധ യൗസേപ്പിതാവിൻ്റെ പ്രശസ്തമായ കടവന്ത്ര പളളി ഇവിടെയാണ്. കൊച്ചി എം.ജി റോഡിനു സമാന്തരമായി നിർമ്മിച്ച കെ.പി.വള്ളോൻ റോഡ് കടവന്ത്രയിൽ നിന്നുള്ള പ്രധാന പാതകളിൽ ഒന്നാണ്, കടവന്ത്ര ജങ്ക്ഷനിൽ (എളംകുളം) നിന്നും 1.5 Km തെക്കോട്ട്, കെ.പി.വള്ളോൻ റോഡിലൂടെ പോയാൽ കടവന്ത്രയിലെത്താം. ഏകദേശം രണ്ടു കിലോമീറ്റർ മാത്രം നീളമുള്ള കെ.പി.വള്ളോൻ റോഡ്  തെക്ക് കല്ലുപാലം ജംഗ്ഷനിൽ വച്ചു് ആനാംതുരുത്തിച്ചിറ റോഡുമായി സംഗമിക്കുന്നു. കല്ലുപാലം ജംഗ്ഷനിൽ നിന്നും പാലം കയറി പ്രിയദർശിനി നഗറിലൂടെ യാട്ട് ക്ലബ്ബിനടുത്തുകൂടി കോന്തുരുത്തിയിലുമെത്താം. കൊച്ചി നഗരസഭയുടെ 57ാം വാർഡ് കടവന്ത്രയിൽ സ്ഥിതി ചെയ്യുന്നു. ആനാംതുരുത്തിച്ചിറ റോഡിലൂടെ അര കിലോമീറ്റർ പടിഞ്ഞാറോട്ടു പോയി പേരണ്ടൂർ കനാൽ കടന്നാൽ (കസ്തൂർബാ നഗർ , സൗത്ത് പനമ്പിള്ളി നഗർ , ഉൾപ്പെടുന്ന) കൊച്ചുകടവന്ത്രയിലെത്താം. അവിടെ നിന്നു തേവര ജംഗ്ഷനെന്നറിയപ്പെടുന്ന, എം.ജി.റോഡിലെ, പെരുമാനൂർ ജംഗ്ഷനിലുമെത്താം.

വർഗ്ഗം:കൊച്ചിയുടെ പ്രാന്തപ്രദേശങ്ങൾ
പയ്യന്നൂർ പുഴ

പെരുമ്പ പുഴ, പെരുമ്പുഴ, പെരും പുഴ,  പെരുവാമ്പപ്പുഴ, വണ്ണാത്തിപുഴ എന്നീ പേരുകളിലും **പയ്യന്നൂർ പുഴ** അറിയപ്പെടുന്നു. 51 കിലോ മീറ്റർ ദൈർഘ്യമുള്ള ഈ നദി കവ്വായി കായലിൽ പതിക്കുന്നു.

ബി.സി.ഒന്നാം ശതകം മുതൽ ഏ.ഡി മൂന്നാം ശതകം വരെ എന്നു കരുതപ്പെടുന്ന തമിഴ് സംഘകാലത്ത്
പെരും കാനം എന്നാണ് പെരും പുഴ വിളിക്കപ്പെട്ടിരുന്നത്. പഴയ മലയാളത്തില് കാനം എന്നാല് പുഴ എന്നായിരുന്നു അര്ത്ഥം.

### ഉപനദികൾ
*വണ്ണാത്തി പുഴ (പാണപ്പുഴ എന്നും അറിയപ്പെടുന്നു)
*പാങ്ങടം തോട് / കല്ലം തൊട്ടി 

## ഇവയും കാണുക
*കവ്വായി കായൽ
*പാലത്തിര പുഴ
*പുതിയ പുഴ
*പേരാപുഴ
*പെരുമ്പ പുഴ
*ചങ്കുരിചാൽ
*ഉളിയത്ത് കടവ് 
*കണ്ടൽക്കാടുകൾ
*ഒളവറപുഴ

## ഇവയും കാണുക
*വളപട്ടണം പുഴ
*കുപ്പം പുഴ
*നീലേശ്വരം പുഴ
*കാര്യങ്കോടു പുഴ
*രാമപുരം പുഴ
*കാവേരി പുഴ

വർഗ്ഗം:കേരളത്തിലെ നദികൾ
കവ്വായി കായൽ

thumb|300px| കവ്വായി കായൽ
കേരളത്തിലെ വലിയ മൂന്നാമത്തെ കായലും ഉത്തരകേരളത്തിലെ ഏറ്റവും വലിയ ജലസംഭരണിയുമാണ്‌ **കവ്വായി**. കടലോരത്തിനു സമാന്തരമായി 21 കിലോമീറ്റർ നീണ്ടുകിടക്കുന്നു. ഏഴ് പുഴകളുടെ സംഗമസ്ഥലമാണ്  കവ്വായി കായൽ. 37 ചതുരശ്ര കിലോമീറ്റർ വിസ്തൃതിയിൽ പരന്നു കിടക്കുന്ന കവ്വായി കായലിൽ ധാരാളം ദ്വീപുകളുണ്ട്. 

വടക്ക് നീലേശ്വരം മുതൽ തെക്ക് ചെമ്പല്ലിക്കുണ്ട് വരെ 40 കിലോമീറ്റർ നീളത്തിലുള്ള കായലിന്റെ ജലജൈവിക സമ്പന്നത ഏറെ പ്രസിദ്ധമാണ്. 

പെരുവമ്പ, കവ്വായി, രാമപുരം എന്നീ നദികൾ ഈ കായലിലാണ്‌ പതിക്കുന്നത്. മാടക്കൽ, എടേലക്കാട്, വടക്കേക്കാട് തുടങ്ങിയ തുരുത്തുകൾ ഈ കായലിൽ സ്ഥിതിചെയ്യുന്നവയാണ്‌. മനുഷ്യ നിർമ്മിതമായ സുൽത്താൻ തോട് കവ്വായി കായലിനേയും വളപട്ടണം പുഴയേയും തമ്മിൽ ബന്ധിപ്പിക്കുന്നു. 1264 കിലോ മീറ്ററോളം പരന്നു കിടക്കുന്ന കവ്വായി കായൽ, ഏഴു പുഴകൾ ചേർന്നതാണ്. കവ്വായി, പെരുമ്പ, നീലേശ്വരം, കാര്യങ്കോട്, രാമപുരം, കുണിയൻ എന്നിവയാണവ. സംസ്ഥാനത്ത് ഏറ്റവും കൂടുതൽ കണ്ടൽകാടുകളുള്ള കുഞ്ഞിമംഗലത്തെ നീർത്തടങ്ങൾ, കുണിയൻ, ചെമ്പല്ലിക്കുണ്ട് പക്ഷിസങ്കേതങ്ങൾ  എന്നിവ കവ്വായി കായലിന്റെ പ്രത്യേകതയാണ് 

## ജൈവജാലങ്ങൾ
കവ്വായി കായൽ അപൂർവയിനം ദേശാടന പക്ഷികളുടെ താവളമാണ്. കൂടാതെ അപൂർവയിനം കണ്ടൽ ചെടികളുടെയും മറ്റ് ജീവജാലങ്ങളുടെയും ആവാസവ്യവസ്ഥ കൂടിയാണ്. 
സംസ്ഥാനത്ത് ഏറ്റവും കൂടുതൽ കണ്ടൽക്കാടുകളുള്ള കുഞ്ഞിമംഗലത്തെ നീർത്തടങ്ങൾ, കുണിയൻ, ചെമ്പല്ലിക്കുണ്ട് പക്ഷിസങ്കേതങ്ങൾ എന്നിവ കവ്വായിക്കായലിന്റെ പ്രത്യേകതയാണ്. 

## ദേശീയ നീർത്തട പദവി
ദേശീയ നീർത്തട പദവിക്കായി പ്രവർത്തനങ്ങൾ നടക്കുന്നു. 

## ഇവയും കാണുക
*പയ്യന്നൂർ പുഴ
*പാലത്തര പുഴ
*കുണിയൻ പുഴ
*പുതിയ പുഴ
*പേരാപുഴ
*പെരുമ്പ പുഴ
*ചങ്കുരിചാൽ
*ഉളിയത്ത് കടവ് 
*കണ്ടൽക്കാടുകൾ
*വളപട്ടണം പുഴ
*കുപ്പം പുഴ
*രാമപുരം പുഴ
*കാവേരി പുഴ
*ഒളവറ പുഴ
*കാര്യങ്കോട് പുഴ
*നീലേശ്വരം പുഴ
*ചിത്താരിപ്പുഴ
*ചന്ദ്രഗിരിപ്പുഴ

## അവലംബങ്ങൾ

വർഗ്ഗം:കേരളത്തിലെ കായലുകൾ
വർഗ്ഗം: കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
തായിനേരി

കണ്ണൂർ ജില്ലയിലെ പയ്യന്നൂരിലെ ഒരു സ്ഥലമാണ്‌ **തായിനേരി**.  പയ്യന്നൂർ നഗരസഭയിലാണ് ഈ പ്രദേശം ഉൾപ്പെടുന്നത്. 

## ആഘോഷങ്ങൾ
* തായിനേരി ശ്രീ കുറിഞ്ഞി ക്ഷേത്രം കളിയാട്ട മഹോത്സവം
* തലയന്നേരി ശ്രീ പൂമാല ഭഗവതി ക്ഷേത്രം പൂരം ഉത്സവം
* തലയന്നേരി പൂമാല ഭഗവതിക്കാവ് പാട്ടുത്സവം
* തുളുവന്നൂർ ശ്രീ മഹാവിഷ്ണു ക്ഷേത്രം കൊടിയേറ്റ ഉത്സവം
* തുളുവന്നൂർ ശ്രീ മഹാവിഷ്ണു ക്ഷേത്രം മണ്ഡല വിളക്ക് ഉത്സവം

## പ്രധാന ക്ഷേത്രങ്ങൾ
*തുളുവന്നൂർ ശ്രീ മഹാവിഷ്ണു ക്ഷേത്രം 
*തായിനേരി ശ്രീ കുറിഞ്ഞി ക്ഷേത്രം
*തലയന്നേരി ശ്രീ പൂമാല ഭഗവതി ക്ഷേത്രം
*തായിനേരി ശ്രീ മുച്ചിലോട്ടു ഭഗവതി ക്ഷേത്രം
*തായിനേരി ശ്രീ വെള്ളാരങ്ങര ഭഗവതി ക്ഷേത്രം
*അന്നൂർ ശ്രീ മഹാവിഷ്ണു ക്ഷേത്രം, (അന്നൂർ)

## മറ്റുള്ളവ

*തായിനേരി യുവജന വായനശാല
*തായിനേരി സിഎസ് കളരി സംഘം കളരിപ്പയറ്റ്
*തായിനേരി എസ്എബിടിഎം ഹൈസ്കൂൾ

## ഇതും കാണുക
*പയ്യന്നൂർ
*തായിനേരി
*അന്നൂർ
*തുളുവന്നൂർ
*തലയന്നേരി
*വെള്ളൂർ
*കാര-തലിച്ചാലം പാലം
*തലിച്ചാലം അണക്കെട്ട്
*പാൽത്തിരപ്പും പുഴ

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
വർഗ്ഗം:പയ്യന്നൂരിന്റെ ഭൂമിശാസ്ത്രം
കായക്കൊടി

കോഴിക്കോട് ജില്ലയിലെ കിഴക്കെ ഭാഗത്തു സ്ഥിതി ചെയ്യുന്ന ഗ്രാമമാണ് **കായക്കൊടി **.

തളീക്കരയാണ് അസ്ഥാനം. കായക്കൊടി ,മൊകേരി,തളീക്കര,കുറ്റ്യാടി എന്നിവ പ്രധാന അങ്ങാടികളാണ്. അടുത്തുള്ള പ്രധാന പട്ടണം കുറ്റ്യാടിയാണ്..
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ

## സ്ഥിതിവിവരക്കണക്കുകൾ
ഇന്ത്യയുടെ 2001-ലെ കാനേഷുമാരി പ്രകാരം കായക്കൊടിയുടെ ജനസംഖ്യ 23173 ആണ്. ഇതിൽ 11267 പുരുഷന്മാരും 11906 വനിതകളും ഉൾപ്പെടുന്നു.

## ഇതും കാണുക
*കായക്കോടി ഗ്രാമപഞ്ചായത്ത്

## അവലംബം
തായിനേരി ശ്രീ കുറിഞ്ഞി ക്ഷേത്രം

കേരളത്തിലെ കണ്ണൂർ ജില്ലയിലെ പയ്യന്നൂരിലെ തായിനേരിയിൽ സ്ഥിതി ചെയ്യുന്ന ഒരു തറവാട്ടുക്ഷേത്രമാണ് **തായിനേരി ശ്രീ കുറിഞ്ഞി ക്ഷേത്രം**. ഇന്ത്യയിൽതന്നെ ഒരു സസ്യത്തെപ്രതി നിർമ്മിക്കപ്പെട്ട അപൂർവമായ ഒരു ക്ഷേത്രമാണ് ഇത്. ക്ഷേത്രത്തിലെ പ്രധാന പ്രതിഷ്ഠ പൂമാല ഭഗവതിയാണ്.
## ഐതിഹ്യം
തായിനേരി പ്രദേശത്തെ പുന്നയ്ക്കൻ തറവാട്ടിലെ ഒരു കാർന്നോർ ഇവിടെ ഒരു കുറിഞ്ഞിയുടെ തൈ വെച്ചുപിടിപ്പിച്ചു. അധികം താമസിക്കാതെ ഈ തൈയിൽനിന്നും ഇളകൾ പൊട്ടി ആ പ്രദേശമാകെ കുറിഞ്ഞി തൈകളാൽ സമൃദ്ധമാകുകയും കാർന്നോർ തൈ നട്ട ഭാഗത്തെ ദേവസ്ഥാനമായി കല്പിച്ച് അവിടെ ക്ഷേത്രം പണിയുകയും ചെയ്തു.

## അനുഷ്ഠനങ്ങൾ

ഈ ക്ഷേത്രത്തിലെ ***തെയ്യം ഉത്സവം*** നിരവധി ഭക്തരെ ആകർഷിക്കുന്നു. മകരം 27 മുതൽ 29 വരെയാണ് ക്ഷേത്രത്തിലെ വാർഷിക ഉത്സവം. തായിനേരി ശ്രീ കുറിഞ്ഞി ക്ഷേത്രം കളിയാട്ട മഹോത്സവം മകരമാസത്തിലാണ് നടക്കുക. പൂമാരുതൻ ദൈവം, മടയിൽ ചാമുണ്ഡി, രക്തചാമുണ്ഡി, പുതിയ ഭഗവതി, വിഷ്ണുമൂർത്തി, തീചാമുണ്ഡി എന്നീ തെയ്യങ്ങളും കാഴ്ചവരവും കരിമരുന്ന് പ്രയോഗവും ഉണ്ടാവും. എല്ലാ ദിവസങ്ങളിലും കലാപരിപാടികളും ഉണ്ടാവും
## അവലംബം

## പുറത്തേക്കുള്ള കണ്ണികൾ
* തായിനേരി ശ്രീ കുറിഞ്ഞി ക്ഷേത്രം
* Thayineri Sree Kurinji Temple - History - Theyyam Festival
* 30 വർഷത്തിന് ശേഷം വീണ്ടെടുക്കൽ: പൂരക്കളിയിലേക്ക് ആവേശത്തോടെ മടങ്ങി വെങ്ങര ഗ്രാമം

* മാധവൻ പണിക്കർ മംഗളം പാടി അരങ്ങൊഴിഞ്ഞു; പതിനാറാം വയസ്സിൽ മറുത്തുകളിയിൽ അരങ്ങേറ്റംകുറിച്ച അതേ വേദിയിൽ പൂരക്കളി കുലപതിക്ക് വിടവാങ്ങൽ ചടങ്ങ്

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദേവീക്ഷേത്രങ്ങൾ
വർഗ്ഗം:തറവാട്ടുക്ഷേത്രങ്ങൾ
വർഗ്ഗം:കണ്ണൂർ ജില്ലയിലെ തറവാട്ടുക്ഷേത്രങ്ങൾ
വർഗ്ഗം:കേരളത്തിലെ തറവാട്ടുക്ഷേത്രങ്ങൾ
കടവല്ലൂർ ഗ്രാമപഞ്ചായത്ത്

തൃശ്ശൂർ ജില്ലയുടെ വടക്കേയറ്റത്തു കിടക്കുന്ന ഒരു പഞ്ചായത്താണ് **കടവല്ലൂർ**. പ്രശസ്തമായ കടവല്ലൂർ അന്യോന്യം അരങ്ങേറുന്നത് ഇവിടെയുള്ള ശ്രീരാമസ്വാമിക്ഷേത്രത്തിലാണ്. കുന്നംകുളത്തുനിന്നും കോഴിക്കോട്ടേക്കുള്ള വഴിയിൽ പത്തു കിലോമീറ്റർ ദൂരത്താണ് കടവല്ലൂർ സ്ഥിതി ചെയ്യുന്നത്. കടവല്ലൂർ പഞ്ചായത്തിന്റെ ആസ്ഥാനം അക്കിക്കാവാണ്. കടവല്ലൂരിലെ എറ്റവും തിരക്കേറിയ ഒരു സ്ഥലമാണ് **‍[[പെരുമ്പിലാവ്]]**. ‍പെരുമ്പിലാവിൽ നിന്നുമാണു പട്ടാമ്പി-ഒറ്റപ്പാലം-‍പാലക്കാട് ഭാഗത്തേക്കും കോഴിക്കോട്-കണ്ണൂർ-കാസർഗോഡ് ഭാഗത്തേക്കും വഴികൾ തിരിഞ്ഞു പോകുന്നത്.

## വാർഡുകൾ
#കടവല്ലൂർ ഈസ്റ്റ്‌  	 
#വടക്കുമുറി 	
#കല്ലുംപുറം 	
#വട്ടമാവ് 	
#കോടത്തുംകുണ്ട് 	
#പാതാക്കര 	 
#കൊരട്ടിക്കര 	 
#ഒറ്റപ്പിലാവ് 	 
#മാണിയാർക്കോട് 	
#തിപ്പിലശ്ശേരി 	 
#പള്ളിക്കുളം 	 
#ആൽത്തറ 	 
#പുത്തൻകുളം 	
#പെരുമ്പിലാവ് 	 
#പൊറവൂർ 	
#പരുവക്കുന്ന് 	 
#കരിക്കാട്‌ 	
#വില്ലന്നൂർ 	 
#കോട്ടോൽ 	
#കടവല്ലൂർ സെൻറർ
## പഞ്ചായത്തിലെ പ്രശസ്തരായവർ
*ജോസഫ് ചാലിശ്ശേരി

*ബാബു എം പാലിശ്ശേരി

*ബി.കെ. ഹരിനാരായണൻ
േബാലാജി എം പാലിശ്ശേരി
 

## പ്രധാന സ്ഥാപനങ്ങൾ
*ഗവ: ഹയർ സെക്കന്ററി സ്കൂൾ, കടവല്ലൂർ 
*പ്രാഥമിക ആരോഗ്യേ കേന്ദ്രം തിപ്പല്ലശ്ശേരി
*
*മാർ ഒസ്താത്തിയോസ് ആർട്സ് ആന്റ് സയൻസ് കോളേജ് ആൻഡ് ബിഎഡ് കോളേജ്
*അൻസാർ അശുപത്രി
*അൻസാർ സ്കൂൾ
*അൻസാർ മാനസികാരോഗ്യ അശുപത്രി
*കടവല്ലൂർ സ്കൂൾ
* ടി എം വി എച്ച് എസ് എസ് പെരുമ്പിലാവ്
*

## അവലംബം

*http://www.trend.kerala.gov.in  
*http://lsgkerala.in/ 
*Census data 2001

വർഗ്ഗം:തൃശ്ശൂർ ജില്ലയിലെ ഗ്രാമപഞ്ചായത്തുകൾ
തുളുവന്നൂർ ശ്രീ മഹാവിഷ്ണു ക്ഷേത്രം

പയ്യന്നൂർ നഗരത്തിൽ നിന്ന് ൧.൫ കിലോ മീറ്റർ വടക്ക്-പടിഞ്ഞാർ മാറി പാൽത്തിരപ്പും പുഴയോരത്ത് സ്ഥിതി ചെയ്യുന്ന ഒരു മഹാവിഷ്ണു ക്ഷേത്രമാണ്‌ **തുളുവന്നൂർ മഹാവിഷ്ണു ക്ഷേത്രം**.ചതുർ ബാഹുവായ ശ്രീ മഹാവിഷ്ണുവാണ് പ്രധാന പ്രതിഷ്ഠ. ശ്രീ മഹാ ഗണപതി, ശ്രീ അയ്യപ്പൻ, ശ്രീ ഭഗവതി, നവഗ്രഹങ്ങൾ എന്നിവയാണ് ഉപ ദേവതകൾ.

## ഐതിഹ്യം
ഐതിഹ്യമനുസരിച്ച് പരശുരാമൻ മഴുവെറിഞ്ഞു സിന്ധു  സമുദ്രത്തിൽ നിന്നും വീണ്ടെടുത്ത കന്യാകുമാരി മുതൽ ഗോകർണം വരെയുള്ള കര ൬൪ ഗ്രാമങ്ങളായി വിഭജിച്ചു. ൩൨ മലയാള ഗ്രാമങ്ങളും ൩൨ തുളു ഗ്രാമങ്ങളും. അവസാന മലയാള ഗ്രാമം പയ്യന്നൂർ ആയിരുന്നു.  ശ്രീ സുബ്രമണ്യ സ്വാമി ക്ഷേത്രമായിരുന്നു പയ്യന്നുരിന്റെ ഗ്രാമക്ഷേത്രം. തുളുവന്നൂർ ആയിരുന്നു തൊട്ടടുത്ത തുളുഗ്രാമം. തുളുവന്നൂർ ശ്രീ മഹാവിഷ്ണു ക്ഷേത്രം ആയിരുന്നു തുളുവന്നുരിന്റെ ഗ്രാമക്ഷേത്രം.

## ഇവയും കാണുക
*പയ്യന്നൂർ
*തായിനേരി 
*പയ്യന്നൂർ പുഴ
*പാൽത്തിരപ്പും പുഴ
*തായിനേരി ശ്രീ കുറിഞ്ഞി ക്ഷേത്രം
*തലയന്നേരി ശ്രീ പൂമാല ഭഗവതി ക്ഷേത്രം
*തായിനേരി ശ്രീ മുച്ചിലോട്ടു ഭഗവതി ക്ഷേത്രം
*തായിനേരി ശ്രീ വെള്ളാരങ്ങര ഭഗവതി ക്ഷേത്രം
*അന്നൂർ ശ്രീ മഹാവിഷ്ണു ക്ഷേത്രം

## പുറംകണ്ണികൾ
ഔദ്യോഗിക വെബ്സൈറ്റ് \

വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ മഹാവിഷ്ണുക്ഷേത്രങ്ങൾ